“Стокҳольм террористи” Раҳмат Оқиловнинг Самарқандда яшайдиган акаси жиноят ҳақида ҳеч нарса билмаган - Фарғона.Ру ахборот агентлиги\n05:21 msk, 13 Июль 2020\n“Стокҳольм террористи” Раҳмат Оқиловнинг Самарқандда яшайдиган акаси жиноят ҳақида ҳеч нарса билмаган\n29.05.2017 06:41 msk\nБир неча кун олдин “Афтонбладет” швед газетасининг журналистлари Ўзбекистонга ташриф буюриб, Самарқанд вилоятида яшовчи Олим Оқиловдан интервью олишди. У 7 апрел куни Швеция пойтахтида теракт содир этган Раҳмат Оқиловнинг акасидир.\nОлим Оқилов Самарқанддан ўн беш километр узоқликдаги бир чекка жойда, интернет деярли йўқ гўшада яшайди. Танишгандан сўнгги илк дақиқалардан шу нарса аён бўлдики, Олим Оқилов укасининг айби билан содир бўлган фожиали воқеалардан хабари йўқ экан. Бир ярим соат давомида Олим Оқилов журналистларнинг саволларига жавоб берди, асабийлашиб, сигарет тутатди, йиғлади. Ажабланарлиси, ўша куни журналистлар билан учрашувдан кейинроқ уни суҳбатга республика Миллий хавфсизлик хизматининг маҳаллий бўлимига олиб кетишган, аммо тез орада қўйиб юборилган.\nСтокҳольмлик ҳамкасбларимиз тайёрлаган материал бу ерда чоп этиб бўлинган. Биз эса Олим билан таржимон орқали ўтказилган суҳбатнинг тўлиқ матнини эътиборингизга ҳавола этамиз.\n- Стокҳольмда теракт содир этилди, уни сизнинг укангиз Раҳмат Оқиловдан кўришмоқда. Бу ҳақда билармидингиз? Нохуш хабар олиб келганимиз учун узр. Буни телевидениеда ҳам, ҳамма ерда кўрсатишди.\nОлим Оқилов: - Кўрсатишди? Бизнинг телевидениедами?..\n- Сизларда билмадим, кўрсатишмаган бўлса керак, аммо Россия каналлари, ОРТ, НТВ — ҳаммаси кўрсатишди. Расмини кўрсатишди. Ҳозир у қўлга олинган, қамоқда, тез орада суд бўлади. Уни ИШИДга (Россияда тақиқланган. – “Фарғона” изоҳи) алоқадорликда айблашмоқда. Сиз айтинг-чи, Раҳмат диндор одаммиди?\n- У рус мактабида ўқиган. 14 февралда, севишганлар кунида туғилган. Россияда ишлаган. Мен ҳам рус мактабида ўқиганман. Бу ерда мачитга чиқмасди. Россияда чиққан бўлиши мумкин. Оиламизда диндор одам йўқ. Отам ўлган, онам яқинда ўлди... Бу нарсани ақлимга сиғдира олмаяпман. Деярли аъло баҳоларга ўқиган, калласи зўр ишлайди. Бир нечта тилларни – тожик, ўзбек, рус тилларини билади.\n- Сиз акасимисиз? Неча ёшга каттасиз?\n- Ҳа. Беш ёш каттаман.\n- Охирги марта қачон гаплашган эдингиз?\n- Тахминан янги йилдан кейин эди.\n- Нима ҳақда гаплашдингиз? Балки ниманидир айтгандир?\n- Умумий гаплар бўлди. Болаларига қараб туришимни сўради. Бу ерда ишлар қандай деб сўради. Мен яхши дедим. Ўзинг яхшимисан деб сўрадим. Ҳозир ишламаяпман, деди. Иш тугагандан кейин бошлиғи дам олишга Америкага кетибди, унинг қайтишини кутаётган экан. Келиши билан яна ишни бошлайман, деди. Шунақа гаплар.\n- Швециядаги муаммолари ҳақида гапирмадими? Ҳужжат билан боғлиқ ёки ҳукумат билан муаммоними?\n- У қонунан жойлашмоқчи эди. Мен бунақа нарсаларни унчалик тушунмайман — паспорт олиб, қонуний яшамоқчи эди... шу ҳақда гапирувди.\n- Сезмадингизми, диндорроқ бўлиб қолмаганмиди? Суҳбат пайтида сезилмадими?\n- Йўқ, унақа эмас эди.\n- Ўшанда ҳам, ҳозир ҳамми?\n- Умуман бўлмаган. Мен буни тасаввур ҳам қилолмайман. Айтяпман-ку – оиламизда диндор йўқ, уни йўлдан уриш ёки бошқа нарсанинг иложи йўқ эди... Унинг болалари ҳам ўзи ўқиган рус мактабида ўқийди. Қизи спорт мактабига қатнайди, чим устидаги хоккей билан шуғулланади, ўғли аълочи. Катта қизини турмушга узатдик, тез орада набира дунёга келади. Умуман тушунмаяпман...\n- Хотини диндормасмиди?\n- Нималар деяпсиз! У умуман динга қизиқмайди! Айтдим-ку, оиламизда унақалар йўқ.\n- Раҳмат билан хотини орасида нима бўлган, нимага ажрашишган?\n- Яъни, қонунан улар эр-хотинми?\n- Ҳужжат бўйича шундай. Хотини Туркияда яшаган, у яшагиси келмади. Хотини келди, Самарқандга қайтиб, катта қизининг тўйини ўтказди. Бу янги йилдан олдин эди. Ўшанда уларни кўрувдим, холос.\n- Демак, уларнинг орасида зиддият бўлмаганми? Ҳаммаси жойидамиди?\n- Зиддият бўлган. Менинг уйимда ҳам зиддият бор. Оддий оилавий жанжаллар. Қанақа муаммолигига қизиқмаганман. Янги йилдан олдин оиласини кўрган эдим. Бу йили фақат телефонда гаплашдим – қўнғироқ қилдик, бир-биримизни Янги йил билан табрикладик, шу холос.\n- Улар Туркияда нима билан шуғулланган? Бироз вақт бирга ишлашганми? Ёки Раҳмат Туркияда ишламаганми?\n- Туркияда фақат хотини ишлаган.\n- У нима билан шуғулланади?\n- Раҳмат умуман олганда Швеция ҳақида қандай фикрда эди? Унга ёққанми?\n- Ҳа. Жуда ёқарди\n- Яна нималар деган?\n- Ўша ерда қолишини айтувди. Мен келгин дедим, уйда дам оласан, дедим. Аммо ноқонуний яшаётганини айтди, чиқиб кетса, қайтиб кира олмас экан. У ерда Россияга қараганда анча яхши экан, мамлакатда эркинлик, умуман олганда ҳаммаси зўр экан. Россияда уч-тўрт ой ишлай оларди холос, узоғи билан бир йил ишларди. Самарқандга келарди, икки-уч ой дам оларди, кейин яна Россияга кетарди. Швецияда бўлса уч йил ишлади, мамлакат ҳақида яхши гапларни гапирарди. Тўғри, ишга боғлиқ озгина муаммоси бўлган экан, қишда қор кўп бўлгани учун ишлаб бўлмас экан, иш топиш қийин экан. Икки-уч ой дам оламиз, бошқа пайтда ишлаймиз. Россияда бўлганимда унинг расмларини кўрганман, пол, дераза ўрнатарди, қурилиш билан шуғулланарди.\n- Уч йил давомида Швецияда қурилишда ишлаганми?\n- Мен расмларда кўрганим бўйича шунақа.\n- Расмларидан сақланиб қолганми? Телеграмдами ёки бошқачасига жўнатган бўлса?\n- Йўқ. Бу ерда интернет ёмон ишлайди. Мен Россиядан қайтганимга бир йил бўлди, деярли 12 йил ўша ерда ишладим. Бирга ишлаганмиз, битта заводда деса ҳам бўлади. У бу ерга қайтиб келиб, бир ярим йил яшади, ҳужжатларини тўғрилаб, Швецияга кетди, мен Россияда қолдим. “Одноклассники”да расмларини кўрганман.\n- Раҳмат Россияда қанча ишлаган?\n- Умумий ҳисоблаганда, у ҳам 12 йилча ишлаган.\n- Балки Раҳматда қандайдир ўзига хос томони, камчилиги бўлгандир, шу туфайли шунақа ишлар қилгандир?\n- Болалигида машина уриб кетган. Иккинчи синфда ўқирди, 8-9 йшли бўлган.\n- Ўша авариядан кейин руҳиятида ўзгариш бўлганми? Балки мияси чайқалгандир?\n- Бўлиши мумкин. Лекин бирга ўтириб, гаплашсангиз, билинмайди...\n- Авариядан қанақа жароҳат олган?\nАниғини айтолмайман, ўшанда мен 13 ёш бўлганман. Аммо ҳеч қаерини тикишмаган.\n- Ўшандан кейин ўзгарганми?\n- Йўқ. Аълочи эди, аълочилигича қолди.\n- Қўшниларнинг айтишича, математикани яхши билган экан.\n- Ҳа, олтинчи синфда бемалол саккизинчи синфдаги масалани еча олар эди.\n- Математикадаги қобилиятини ривожлантирмаганми?\n- Имконият йўқ эди.\n- Моддий тарафини назарда тутяпсизми? Аммо хоҳиши бўлганми? Нималарни орзу қиларди, нималарга эришмоқчи бўлган?\n- Орзу? 17 ёшидаёқ бизнесмен эди, мен билан бирга шарқ ширинликларини тайёрларди.\n- Шу соҳада ютуққа эришмоқчимиди?\n- Шунга мойиллиги бор эди. 21 ёшидаёқ машина сотиб олган эди. Тўғри тушунинг, бу Ўзбекистон, бу оддий гап эмас. У ҳақда айтганларингизга умуман ишона олмайман. Кутилмаган воқеалар. Умуман ишонолмайман. Мен ҳам ишламасдим, шу ерда эдим, пул билан муаммо бўлганди, шу сабабли кўп гаплашмасдик, аммо муносабатларимиз зўр эди.\n- Сиз Португалияда яшайдиган ўгай акангизни айтяпсизми?\n- Йўқ, Раҳматни айтяпман. Мана масалан, Россиядалигимизда у дам олишга бир ойга бу ерга келади. Шу вақт ичида камида уч-тўрт марта оиламга меҳмонга келади. Агар у Россияда бўлса, мен бу ерга келсам, унинг оиласига ҳам ойда уч-тўрт марта бораман. Бу дегани бизнинг яқинлигимизни билдиради. У доим мендан ўрнак оларди. Ҳар доим. Акамдан кўра кўпроқ мендан ўрнак оларди. Доим маслаҳатлашарди. Охирги йили моддий қийинчиликлар туфайли уйига кўп бормадим. Янги йилдан кейин мана уч-тўрт ой бўлди, очиғи бирор марта ҳам бормадим, чунки менда моддий муаммолар бор – тўртта болам бор, хотиним...\n- Раҳмат қачон бўлса ҳам дин ҳақида, Ислом ҳақида гапирганми? Қандайдир қизиқ воқеани, балки кимлар биландир танишганини айтгандир?\n- Бу ердами?\n- Умуман. Швециядами, бу ердами, бошқа жойдами.\n- Бу ерда унақаси бўлмаган.\n- Ҳеч қачон дин ҳақида гапирмаганми?\n- Йўқ, йўқ. У Қуръонни ўқий оларди, намоз ўқишни биларди, мен билмайман. Акам ҳам, опам ҳам ўқишни билади. Аммо бунчалик фанатизмга бормаган. Энди... биз исломий оиламиз, динимиз Ислом-ку ахир. Улардан фарқли равишда, тўғриси, мен Қуръонни тўлиқ билмайман.\n- Демак, у араб тилини билар экан-да?\n- Йўқ, арабчани билмайди.\n- Қуръонни ўзбекчада ўқиганми?\n- Йўқ, арабчада, ўқишни биларди, аммо гаплашишни билмасди.\n- Арабча ўқишни қаерда ўрганган?\n- Шу ерда, Самарқандда. Совет даврида эди.\n- У динга берилганини айтганми?\n- Билмасам... шунисини аниқ айта оламанки, тўрт йил олдин пиво ҳам, водка ҳам ичарди, сигарет чекарди. Қуръонни араб тилида ўиқй олишини мен биламан, аммо бировга айтилмас эди. Ўқий олганини биламан, холос.\n- Россиядан қачон қайтди?\n- 2012 йилнинг июнида.\n- Нимага қайтди Россиядан?\n- Отпускага келувди, 35 кун отпуска беришган, яна 10 кунга рухсат олган, пайвандловчи бўлиб ишларди. Қонуний ишлаган, ҳамма ҳужжатлар, патент, ҳаммаси қонуний эди. Қайтиб борганидан сўнг билганки, йўқлигида пайвандловчи керак бўлган, ўша ердаги битта пайвандловчини ишга олишган.\n- Демак, уни расман ишдан бўшатишган?\n- Ишдан бўшаганини билганидан сўнг шу ерда қолдими?\n- Швецияга бориш фикри қаердан туғилди?\n- Ўша пайтда ҳамма Самарқанддан Швецияга кетаётган эди.\n- Қайси йил? 2013-ми?\n- 2013 - 2014 йил.\n- Демак, ўртоқлари бўлган. Швецияга борган танишлари?\n- Яъни бир ўзи, ҳеч қандай ёрдамсиз...\n- Йўғ-е, пулдан, ҳужжатдан ёрдам қилишган. Бу одамлар Америкага ёки масалан Швецияга кетиш учун ҳужжат тайёрлашда ёрдам беради, пулга ишлашади. Бу диний ташкилот эмас. У ишлашга кетган.\n- У Швецияда Самарқанддан ёки Ўзбекистондан борганлар билан гаплашганми? Танишлар, дўстлар?\n- Шунақалар бормиди ўзи?\n- Билмадим. 2015 йилда Москвадалигимда, эрталаб бирга гаплашиб кетаётганимизда, Швецияда россиялик дўстлари борлигини айтган эди.\n- Россиялик дўстлари ким эди? Русларми ёки кавказликларми?\n- Кавказликлар бўлса керак. У руслар билан ҳам, мусулмонлар билан ҳам гаплашарди. Мен билан у Россияда худди (тушунарсиз жумла) эдик, чунки рус боғчасига, рус мактабига борган. Менда ҳам шу. Акам ўзбек мактабида ўқиган. Биз Раҳмат билан туғишган ака-ука бўлганимиз учун, боғчага ҳам ўзим олиб борардим, менинг мактабимда ўқиган. Техникумда дурадгорликка ўқиган. Отамиз пайвандловчи бўлган, мен ҳам пайвандловчиликка ўқиганман, у дурадгорликка ўқиган. Лекин пайвандловчи бўлиб ҳам ишлаши мумкин эди, қўлидан келарди. Мен умуман мусиқа эшитмайман, у Эминемни эшитарди. У замонавийроқ эди.\n- У илғорроқ эди деяпсиз, яна қайси соҳаларда бу кўринган?\n- Нишонга урдингиз, у жуда илғор эди. Яхши кийинарди, сизга ўхшаб. Менинг кийимларим оддий, у бунақа нарсаларни киймас эди, яхши, сифатли нарсаларни киярди.\n- Айтинг-чи, ҳаётда қандайдир орзуси бўлганми?\n- (узоқ пауза) Шунисини аниқ биламанки, у мени жуда яхши кўрарди, оиласини яхши кўрарди. Ўгай акам билан опам бор. Уларнинг борлигини 18 ёшимизда билганмиз. Унгача билмасдик. Жуда аҳил эдик. Орзуга келсак... билмасам... Сизлар унинг уйига бордингларми?\n- Ҳа, аммо уйга кириб ўтирмадик, болаларини безовта қилгимиз келмади. Болалари ҳаммасини билади.\n- Уйга кириш керак эди. У ерда девордан бошлаб, уйнинг ўзигача, ҳаммасини ўзи қилган, уйини евроремонт қилди, тўй ўтказди. У Швецияда ишларди, ҳаммасини ўзи қилди, ҳеч ким ёрдам бермасди.\n- Нма деб ўйлайсиз, оиласини Швецияга кўчириб кетиш режаси бўлганми?\n- Бунисини эшитмаганман, йўқ. Балки ўғли катта бўлганида олиб кетмоқчи бўлгандир. Уйида ҳамма пайвандлаш асбоблари турибди, қолиб кетган. Бу ерда ҳужжатларни тайёрлаётганда бир кун ҳам бекор ўтиргани йўқ, кимгадир труба ўтказади, кимгадир токзор ўрнатади. Мана мен бир йилдан бери ишламайман, умуман ишламайман. У эса келганида бекор ўтирмади, шунақа одам у. Аввалдан роса ҳаракатчан бўлган. 15-16 ёшиданоқ ҳаракат қиларди. Ўзи Россияга кетди, ҳеч ким етаклаб олиб кетгани йўқ, ҳеч ким таклиф қилмаган. Узоқ қариндошимиз Россияда завод директори бўлиб ишлашини билгач, манзилини олиб, ўша ерга кетган, ўзи ишга жойлашган. Швецияда ҳам аниқ биламан, уни ҳеч ким қабул қилмаган, ҳеч ким иш таклиф қилмаган.\n- Болаликда қанақа бўлганини батафсилроқ айтиб бера оласизми? Математикани яхши кўрганини билдик, яна нималар бўлган?\n- Урушишни ёқтирмаган, мен туфайли уни ҳеч ким хафа ҳам қилмасди. Мен жеда абжир эдим, у менга суянарди. Битта мактабда ўқиганмиз, унинг укамлигини ҳамма биларди, шунинг учун ҳеч ким тегинмасди. Уйда отам балки мени кўпроқ яхши кўргандир, аммо уни кўпроқ яхши кўришини доим айтиб келганман. Беш ёшида отам “Детский мир”га бориб, унга ўйиноқ олиб берганини эслайман. Онам мени кўпроқ яхши кўрарди. Ҳар қайси оиладаги каби, бизни ўз билганларича севишарди. У кенжа бўлгани учун отам доим айтарди: “Мени тинч бўлсин десанг, доим укангни ўйлагин”.\n- Сизга шунақа дермиди?\n- Мактабда дўстлари кўп бўлганми?\n- Кўп эди.\n- Балки унинг хулқини таърифлайдиган ниманидир эсларсиз, нимага бундай қилганини изоҳлайдиган бирор нарсани? Ўзига хос бир жиҳати бўлгандир?\n- Йўқ. Миллион фоиз. Бир томчи ҳам эмас. Ўзбек мактабида ўқиганида эди, шунда айтса бўларди. Йўқ, биз совет пайтида катта бўлдик. Ўйлаб ўйимга етолмайман. Ақлимга қиғмаяпти... йўқ, миллион фоиз. Фақат Қуръонни биларди холос, аммо бу билан мақтанмасди...\n- Ўша пайтларда Самарқандда Қуръонни билиш урфга кирганмиди? Ёки шунчаки қизиққанми? Нимага Қуръонни ўрганган?\nЙўқ, отам олиб борувди. Зўрға икки ой қатнаган. Айтганимдек, у яхши ўқирди, аммо араб тилини ўрганиш учун камида бир йил қатнаш керак, у бўлса икки ёки уч ой қатнади холос.\n- Мадрасага қатнаганми?\n- Ҳа. Тўртинчи ёки бешинчи синфда эди.\n- Отангиз диндор эдими?\n- Нимага унда Раҳматга Қуръонни ўқитган?\n- Отам ҳам асосан Россияда ишлаган, рус тилини жуда яхши билган. Бизни рус мактабига берган, менга эса Иван деб лақаб қўювди, чунки мен Қуръонни ҳам, ҳеч нарсани билмасдим.\n- Нимага Раҳматни бундай қилган?\n- Балки мен катта бўлиб қолганимгадир, розилик билдирмасдим. Аммо менга таклиф ҳам қилмаган. Кичкинамизни ўқишга бергани сабаби, қабр устида кимдир сура ўқий олсин деган. Аммо ростини айтсам, билмайман. Ҳар пайшанба куни марҳумлар ҳақига дуо қилиш керак. Аммо унинг бирор марта ҳам ўқиганини кўрмаганман.\n- Демак, қайси йили мактабга боргансиз? Совет Иттифоқи давридами?\n- Мен 80-да, у 85-да.\n- Демак, Иттифоқ тарқалиб кетганидан кейин отангиз мадрасага берган экан-да?\n- Ҳа, 90-91 йиллар эди.\n- Иттифоқ тарқаб кетганига оилангизда муносабат қандай бўлди? Хурсанд бўлдингизми?\n- Иттифоқ тарқаб кетгани сизга ёқмадими?\n- Нимага? Совет иттифоқида яшаш ёқармиди? Мустақиллик ёқмасмиди?\n- Гап Совет иттифоқида эмас... биз Россиянинг узоқлашишини хоҳламаганмиз, чунки рус мактабида ўқиган эдик.\n- Миллатингиз тожикми?\n- Ҳа... Унга Швеция ёққан. Мен укамни яхши биламан. Россияда уч-тўрт ой, узоғи билан ярим йил битта жойда ишларди, кейин чидай олмасдан, дам олишга келарди, у ерда эса... Мен билан телефонда бемалол гаплашарди, у ерлар ёққанини айтар эди.\n- Жуда зўр эди.\n- Унинг қандай мақомда бўлганини биласизми? Швецияда ноқонуний яшаган, деган гаплар бор. У сиёсий бошпана олиб, қонуний яшаб, Швецияда қолмоқчи бўлган. Анави ишни қилишидан сал олдин унга рад жавобини беришган.\nМен айтдим-ку, у ноқонуний юрган. Паспорт олмоқчи бўлганми ёки бошқа йўл билан қонунлаштирмоқчи бўлганми, унисини билмайман, аммо ўша мамлакат унга ёққан ва ўша ерда қонуний яшамоқчи бўлган. Менга уч ой қўнғироқ қилмади, мен бехавотир эдим, чунки ҳозир қор ёққанини, қиш эканлигини, иш топиш қийинлигини айтган эди. Шунинг учун бехавотир юрувдим.\n- Отпускага келишини айтганмиди?\n- Мен унга келгин деб айтгандим. У келадиган бўлсам, қайтиб кира олмайман, деган эди. Ўша ерлар ёқиб қолгани овозидан маълум эди.\n- Швеция ҳақида яна нималарни айтган? Нима билан шуғулланиши, вақтни қандай ўтказиши?\n- Ўша ерда дўстлари бўлган. Кимлигини билмайман, ўзимизнинг самарқандликлар шекилли. Кеч бўлганида ишни тугатдик, энди ўртоқларникига кетяпман, ўша ерда халиса миллий овқатимизни қиламиз, дерди. Ўшаларнинг олдига борарди.\n- Демак, Швецияда самарқандлик дўстлари бўлган экан-да?\n- Демак, бўлган. Кечки пайт халисага борган бўлса, демак бўлган. Электричкага чиқиб, дўстлариникига кетаётганини айтган эди.\n- Онангиз ўтган йили вафот этдими?\n- Ҳа, шунинг учун ҳам бу ерга келдим. Жанозага келган эдим. Унга келма деб ўзимиз айтдик, мен эса келиб, шу ерда қолдим, Россияга қайтмадим.\n- Раҳмат онасининг ўлимини қандай қабул қилди?\n- Қаттиқ қайғурди.\n- Онасининг жанозасига кела олмаганига афсусландими?\n- Онангиз кутилмаганда вафот этдими ёки хаста эдими?\n- Кутилмаганда. Мен октябрь охирида Россияга кетдим, бир ойдан сўнг онам кутилмаганда хасталаниб қолди. Декабрда қайтиб келдим. Россияда бор-йўғи бир ой бўлдим, келганимнинг эртаси куни онам вафот этди.\n- Ноябрда хасталандими?\n- Йўқ, декабрда. 11-куни касал бўлиб қолди, 13-да вафот этди.\n- 2016 йилдамиди?\n- Қанақа касал эди? Ёки шунчаки қариликми?\n- Исмлари нима эди?\n- Раъно. Ҳамшира бўлиб ишлаган, отам – пайвандловчи бўлган....\nҲаммаси совет даврида бўлган эди, биз колбасани ҳам еганмиз, буни тўғри тушунинг — телефон, канализация, свет, асфальт, рус мактаби... Қайси томондан олиб қарасангиз ҳам, бунақа иш қилиш, теракт содир қилишга сабаб йўқ. Агар одам тоғда туғилган бўлса, масалан, ҳаёти машаққатли бўлса ёки бошқа муаммоси бўлса — моддий етишмовчилик бўлса, тушуниш мумкин. Аммо йўқ, қўлга илинадиган сабабнинг ўзи йўқ. Шуни тушунинг – арзирли сабаб йўқ. Агар менга ишонмасангиз, қўшниларга ишонмасангиз, мактабига боришингиз мумкин, ҳужжатларини кўтаринг, журналларни кўринг – у аълочи бўлган. Шунга амин бўласиз. Айтганимдек, олтинчи синфда алгебрадан саккизинчи синф масаласини еча оларди. Цивилизация кучли эди бизда.\n- Нима деб ўйлайсиз, агар ўзини депортация қилишларини, Швециядан ҳайдаб чиқаришларини билган бўлса, ҳукумат унинг ноқонуний юрганини билиб қолган. У қўрқувдан шундай ишни амалга оишириши мумкинмиди?\n- Қўрқувдан? Йўқ. Ўзбекистонда ҳозир яшаш қийин, аммо у бир бурда нонини ишлаб топарди. Бундан қўрқмасди.\n- Россиядан ёки бошқа жойдан қўнғироқ қилганида болалари ҳақида гапирармиди?\n- Албатта. Уларни жуда яхши кўрарди, мендан катта ўғлини шогирдликка олишимни сўрарди. Қандайдир ҳунар ўргатиш, санғиб юрмаслиги учун тўғри йўлга солишни сўрарди. Бунга қасам ичишим мумкин.\n- Раҳматнинг эски суратларидан борми?\n- Ҳозир қараб кўраман. Мусулмонларда баъзи нарсаларга мойиллий бўлмайди, масалан – гимнастика, чим устидаги хоккей. Унинг қизи тўрт йилдан бери чим устидаги хоккей билан шуғулланади, у қандай қилиб диндор бўлиши мумкин? Уларда форма шунақа, шортик кийиб юришади.


Saudi Aramco табиий газни қайта ишлашга 13,3 млрд доллар сармоя киритади\n11:16 / 21.07.2016\nСаудия Арабистони подшоҳлигининг Saudi Aramco давлат нефть компанияси табиий газни қайта ишлаш соҳасига 13,3 млрд АҚШ доллари миқдорида сармоя киритишни режалаштирмоқда.\nКомпания 2015 йили эълон қилинган Fadhili газни қайта ишлаш заводи қурилиши лойиҳасига алоқадор контрагентлар билан шартнома имзолаган. Мазкур завод қурилиши 2019 йили якунланиши кутилмоқда. Унинг лойиҳа қуввати кунига 150 млн куб*метрни ташкил этади, деб ёзмоқда The Wall Street Journal газетаси.\nМаълумки, Саудия ҳукумати жаҳон бозорида нефть нархи арзонлашганидан бери, қора олтинга боғлиқликни камайтириб, иқтисодиётни диверсификация қилиш, хусусан газ соҳасини ривожлантиришга эътибор қаратмоқда. Мамлакат Қизил денгиз шельфида сувости газ конларини аниқлашга 10 млрд доллар сармоя киритмоқчи.\nСаудия Арабистони нефть табиий газ диверсификация


Олмаотада фаол Кунболатулининг тарафдорлари унинг озод қилинишини талаб қилмоқда\n24 июнь куни Олмаотада бир неча ўнлаб одамлар Медеу туман ички ишлар бўлими биносига келиб, фаол Байболат Кунболатулининг озод қилинишини талаб қилишди.\nШу ҳафта бошида суд Кунболатулини Хитой консуллиги олдида «ноқонуний пикет уюштиргани учун» 15 кунлик қамоққа ҳукм қилди.\nПайшанба куни полиция биноси олдида йиғилганлар орасида Кунболатулининг қариндошлари, шунингдек, Шинжондаги қариндошларини озод қилиш ва уларнинг Қозоғистондаги оилалари билан бирлашишни талаб қилиб Хитой консуллигини пикет қилишган.\nНамойишчилар олдига чиққан полиция ходимлари Кунболатулининг полиция бўлимида бўлмаганлигини таъкидладилар. Улар фаолни озод қилиш талабини «ноўрин» деб аташди ва унга 15 кунлик қамоққа олиш тарзидаги маъмурий жазо қўлланилишини айтишди. Воқеа жойига келган прокурор йиғилганларга уларнинг учрашуви расмийлар томонидан санкцияланмаганлиги тўғрисида огоҳлантирди. Аммо прокурорнинг талабига қарамай, одамлар тарқалишмади.\nУшбу норозилик ҳаракати пайтида Байболат Кунболатулининг онаси ўзини ёмон ҳис қилди ва унга тез ёрдам чақирилди. Ўнлаб полициячилар оломонни кузатмоқда. Иштирокчилар Қозоғистон Президенти Қосим-Жомарт Токаев ва БМТга мурожаатномаси остида имзо йиғишни бошладилар. Унда Хитой консуллигини пикет қилганларнинг ҳуқуқларини ҳимоя қилишга чақириқ бор.\nОлмаотадаги Хитой консуллиги олдида фуқароларнинг Шинжондаги қариндошларини озод этишни талаб қилган пикетлари тўрт ойдан кўпроқ давом этди. Улар Қозоғистонда таъқиб қилинаётганини айтишади. Пикетлар февраль ойида бошланганидан бери баъзилари камида икки марта жаримага тортилди.\nЧоршанба куни ҳибсга олинган кишининг тарафдорлари ва қариндошлари полиция биносига йиғилиб, унинг озод қилинишини талаб қилишди. Маъмурий суд нафақат Кунболатулини ҳибсга олишга қарор қилди, балки 146 000 танга (тахминан 340 АҚШ доллари) миқдорида жаримага тортди. Бу фаол учун иккинчи ҳибсга олинишидир. Февраль ойида у «тинч йиғилишларни ташкил этиш тартибини бузгани» учун 10 кун ҳибсга олинган.\nАввалроқ Кунболатулининг қариндошлари ва унинг тарафдорлари суд қарори эълон қилинганидан кейин унга қарши куч ишлатилганлигини билдиришган. Уларнинг сўзларига кўра, полиция уни калтаклаган, қўллари ва оёқларидан кўтариб, таҳдид қилган. Полиция ушбу баёнотларни рад этди. Медеу вилояти полицияси вакили фаолни ҳеч ким урмаганини айтди, аммо у шикоят ёзиши мумкин.\nТўрт ойдан ортиқ пикетлар давомида ҳеч ким Хитой консуллигидан намойишчиларга чиқмаган. Намойишчилар Хитой уларнинг талабларини эътиборсиз қолдираётганини ва Қозоғистон расмийлари чегара билан ажратилган оилаларнинг фожиасига бефарқ қарашларини айтишади.\nҚозоғистон расмийлари Хитойнинг мамлакат иқтисодий жиҳатдан боғлиқ бўлган сиёсатини очиқ танқид қилишдан тийилиб, Шинжонда сақланаётган одамларнинг қариндошлари шикоятлари «дипломатик каналлар орқали» кўриб чиқилишини айтмоқдалар.\nКўпгина гувоҳлик ва ҳужжатларга, инсон ҳуқуқларини ҳимоя қилувчи ташкилотларнинг баёнотларига кўра, Хитой сўнгги бир неча йил давомида Шинжонда маҳаллий этник гуруҳларга, шу жумладан қозоқларга қарши репрессияларни амалга оширмоқда.\nАҚШ ҳукумати ва Бельгия, Нидерландия ва Канада парламентлари Пекинни геноцидда айбламоқда. Хитой Шинжондаги ҳаракатларини «ички ишлар» ва «терроризм ва экстремизмга қарши кураш чоралари» деб атайди.


Путин: АҚШнинг ракета ҳужумига қарши мудофаа тизимининг асл мақсади Россия ядровий салоҳияти кучини кесишдан иборат\n00:48 / 11.11.2015\nАҚШнинг ракета ҳужумига қарши мудофаа тизимининг кенгайтирилиши бошқа ядровий давлатлар, авваламбор Россиянинг стратегик ядровий салоҳиятини нейтраллаштиришдан иборат, деб айтди Россия президенти Владимир Путин. Бу ҳақда ТАСС ахборот агентлиги маълум қилди.\n“Биз бир неча бор таъкидлаганмиз, биз бундай ҳаракатларни ракета-ядровий қуролланиш соҳасидаги тенгликка раҳна солишга уринишдек баҳолаймиз. Моҳиятан, бу уринишлар бутун глобал ва минтақавий барқарорликни издан чиқаришга уринишлардир”, деб айтди Путин Россия Қуролли кучларини ривожлантириш бўйича ўтказилган мажлисда.\n“Эрон ва Шимолий Корея ядровий хавфларига ишора қилиш АҚШнинг асл мақсадларини яширади. Асл мақсад эса АҚШ ва унинг иттифоқчиларидан ташқари бошқа ядровий давлатлар, авваламбор Россиянинг стратегик ядровий салоҳиятини нейтраллаштиришдан иборат”, деб айтди Путин.\nПутиннинг айтишича, Россия исталган ракета ҳужумига қарши мудофаа тизимидан ўта оладиган зарба берувчи тизимларни ривожлантиради.


08:45 / 09.11.2017 1899 pdf Ўқиш режими + -\nЙўқ! Кимки яхшилик қилувчи бўлган ҳолида юзини Аллоҳга таслим қилса, унга Робби ҳузурида ажр бордир. Ҳамда уларга хавф йўқ ва улар маҳзун ҳам бўлмаслар. Бақара 112.\nАллоҳ таолонинг ҳузурида қабул бўладиган амалнинг иккита шарти бор экан.\nБиринчи шарт: киши юзини Аллоҳга топширган бўлиши керак. Яъни бутун вужуди ила Аллоҳга ихлос қилган бўлиши лозим.\nИккинчи шарт: қилган иши шариатда тўғри деб топилган амал бўлиши керак. Оятдаги «яхшилик қилувчи бўлган ҳолида» жумласидан мурод шу.\nДемак, ҳам маънавий, ҳам моддий тарафдан фақат Аллоҳ учун бўлган иш ўз эгасини мукофотга етказади. Аввало\n«…Робби ҳузурида ажр бордир».\nЯна уларга келажакда хавф йўқ ва улар бўлиб ўтган ишлардан афсусланмайдилар.\n«…уларга хавф йўқ ва улар маҳзун ҳам бўлмаслар».\nБулар Аллоҳнинг ваъдаларидир ва муҳаққақ, шундай бўлгусидир.\n08:40 / 08.11.2017 2146\n08:25 / 10.11.2017 2071\n1861 16:06 / 14.08.2017\n1883 12:37 / 10.07.2017\n1828 09:55 / 18.11.2017\n1710 22:35 / 06.03.2018


Гамбия роҳинжалар туфайли Мьянма устидан халқаро судга шикоят йўллади | Azon.uz - Ахборот-таҳлилий портал\nГамбия роҳинжалар туфайли Мьянма устидан халқаро судга шикоят йўллади\n969 15:00 12.11.2019\nМьянмада роҳинжа мусулмонлари геноцидга ва тажовузга учрагани туфайли Гамбия мазкур мамлакат устидан БМТ Халқаро судига шикоят йўллади. Бу ҳақда “Евроньюс” хабар бермоқда.\nҒарбий Африкада жойлашган Гамбиянинг адлия вазири Абубакр Мари Тамбаду Мяьнмада юз берган геноцид бўйича ҳеч нарса қилинмаётгани уятли ҳолат эканини таъкидлади. Унинг айтишича, БМТ Халқаро судига шикоят Ислом ҳамкорлик ташкилоти номидан йўлланган.\nРоҳинжалар муаммоси: ортга қайтишга йўл йўқми?\n«БМТ роҳинжалар қирғинининг олдини ололмади»\n2017 йилнинг августида Мьянмада роҳинжаларга нисбатан ўтказилган қирғин туфайли 730 минг киши қўшни Бангладешга қочиб ўтган. БМТ мазкур ҳодиса “геноцид мақсадида” амалга оширилганини билдирган. Мьянма раҳбарияни эса айбловларни рад этиб келади.\nГамбия роҳинжалар Мянма\nТурк энергия компанияси Гамбияда озиқ-овқат ёрдами кўрсатади\n705 09:00 03.06.2018


Ўзбекистон ва Туркия ўртасидаги ҳамкорликка доир IV Ҳукуматлараро комиссия йиғилиши бўлиб ўтди\n15:31 / 25.05.2017\nБугун, 25 май куни Тошкент шаҳрида Ўзбекистон ва Туркия ўртасидаги савдо-иқтисодий ҳамкорлик бўйича IV Ҳукуматлараро комиссия йиғилиши бўлиб ўтди. Йиғилиш Ўзбекистон Республикаси бош вазир ўринбосари Рустам Азимов ва Туркия бош вазир ўринбосари Йилдирим Тугрул Туркеш раислиги остида ўтказилди. Шунингдек икки мамлакат вазирлик, идора ва ташкилотлар раҳбарлари ҳамда масъул ходимлари ҳам иштирок этишди.\nТурк делегацияси раҳбари Йилдирим Туркеш айтганидек "Бизнинг халқларимиз кўп асрлик тарихи, тили, қадриятлари, ўхшаш урф-одат ва анъаналари билан умрбод боғланган".\nУнинг таъкидлашича, 2016 йилнинг ноябрида Тошкентда ва 2017 йилнинг май ойида Пекинда ўтган юқори даражали музокаралар Ўзбекистон ва Туркия ўртасидаги ўзаро муносабатларда янги саҳифа очган.\nТуркеш Ўзбекистоннинг соҳалар диверсификацияси ва саноат модернизациясига йўналтирилган иқтисодий ислоҳотларига юқори баҳо берди, яратилаётган қулай сармоявий муҳит ва бизнесни юритишдаги кенг имкониятларни алоҳида қайд этди.\nКомиссия якунлари бўйича икки томонлама кўп режали ҳамкорликнинг кейинги ривожи бўйича аниқ ва муҳим келишувларга эришилди.\nТуркия Ўзбекистон йиғилиш Комиссия


"Odnoklassniki.ru"даги танишув 20 ёшли йигитни панжара ортига етаклади » Зарафшон Газетаси\n"Odnoklassniki.ru"даги танишув 20 ёшли йигитни панжара ортига етаклади Жамият\nЖонибек Юсупов коллежни битириб, тайинли ишнинг бошини тутмаган. Аммо кўпчилик ёшлар қатори компьютер, интернет тармоғига ўч. Бўш вақти бўлди дегунча уяли телефонида интернетга кириб, турли ўйинлар билан банд бўлган. Мўмай пул топиш иштиёқи пайдо бўлгач, Россияга боришни ихтиёр этди. 20 ёшли йигит Россиянинг Санкт-Петербург шаҳрига бориб, ёлланма ишларда меҳнат қилиб, тўрт-беш рубль топади. Қорни тўйгач, ижара уйда қўл телефонида ижтимоий тармоққа киради. "Odnoklassniki.ru" ижтимоий тармоғида Холид ва Абдулло исмли шахслар билан танишади. Улар билан доимий равишда суҳбатлашиб, диний экстремизм ва сепаратизм, ақидапарастлик ғоялари билан йўғрилган материалларни қабул қилиб олади. Ўзининг уяли телефони хотирасида сақлаб қўяди.\nҲаёсизда вафо йўқ\nВатанга хоинлик фош этилди\nЁт ғоялар таъсири\nТақиқланган диний адабиёт


Oldingi maqola ДАВОСИ ЙЎҚ, БИРОҚ ЧОРАСИ БОР\nKeyingi maqola КАНА ЧАҚИШИ УЧ КИШИНИНГ ЎЛИМИГА САБАБ БЎЛДИ\n“БЕМОР ШИФОКОР ОЛДИГА ЭМАС,\nШИФОКОР БЕМОР ОЛДИГА БОРАДИ”\nтамойили қандай самара бермоқда?\nЖаҳон соғлиқни сақлаш ташкилоти маълумотларига кўра, касалликларнинг 20 фоизига ирсий омиллар, яна 24 фоизи ва юз берадиган ўлимнинг 23 фоизига атроф-муҳитнинг зарарли таъсири сабаб бўлса, 50 фоиздан ортиқроғи инсоннинг турмуш тарзи билан боғлиқ. Ана шундай нохуш ташқи омиллар ҳар йили дунёда 13 миллион нафардан ортиқ кишининг умрига зомин бўлмоқда, улар таъсирида беш ёшдан кичик бўлган ҳар уч боланинг биттаси касалланмоқда.\n1948 йил 7 апрелда Нью-Йорк шаҳрида Бирлашган Миллатлар Ташкилотига аъзо давлатлар томонидан Жаҳон соғлиқни сақлаш ташкилотининг устави ратификация қилиниб, унга юридик мақом берилди. Шу сабабли ҳар йили дунёнинг барча мамлакатларида 7 апрель - Бутунжаҳон саломатлик куни сифатида нишонланади.\nМазкур кун дунё халқлари олдида долзарб ва ечимини кутаётган маълум бир касалликнинг олдини олишга бағишланади. Бугунги тадбирлар эса “Саломатлик барча учун” шиори остида ўтмоқда.\nЭътиборли жиҳати, мамлакатимизда инсон саломатлигига бўлган ғамхўрлик ўз самарасини бераётир. “Ҳеч ким меҳр ва эътибордан четда қолмасин!” шиори остида олиб борилаётган саломатлик ҳафталикларидан кўзланган мақсад ҳам шунга қаратилган. Аҳоли ўртасида соғлом турмуш тарзини қарор топтириш, ёшларда мустаҳкам оила қуришга интилишни кучайтириш, юқумли касалликларнинг олдини олиш бўйича доимий тушунтириш-тарғибот ишлари олиб борилмоқда. Шунингдек, оналик ва болаликни муҳофаза қилиш масаласи ҳам доимий диққат-эътиборда.\n- Президентимизнинг вилоятимизга ташрифи чоғида берган топшириқлари ижросини таъминлаш ҳамда 2017 йил 1 майдаги “Қашқадарё вилояти соғлиқни сақлаш муассасаларида ихтисослаштирилган тиббий ёрдам кўрсатишни янада яхшилаш чора-тадбирлари тўғрисида”ги қарорига асосан 150 ўринли Республика ихтисослаштирилган эндокринология илмий-амалий маркази Қарши филиали ва Шаҳрисабз, Китоб, Қамаши, Ғузор туманларида 80 ўринли туманлараро эндокринология бўлимлари ташкил этилмоқда, -дейди вилоят соғлиқни сақлаш бошқармаси бошлиғи Дониёр Турсунов. - Шунингдек, 120 ўринли Республика ихтисослаштирилган кардиология маркази Қарши филиалининг янги биноси қурилмоқда. Косон, Нишон, Қамаши, Китоб ва Яккабоғ туманларида 100 ўринли туманлараро кардиология бўлимлари фаолияти йўлга қўйилади. Вилоят юқумли касалликлар шифохонаси ҳам реконструкция қилиниб, мукаммал таъмирланди, 120 ўринга мўлжалланган янги бино қурилди. Айни пайтда ушбу муассасаларни замонавий тиббий асбоб-ускуналар билан жиҳозлаш ишлари олиб борилмоқда.\nЖаҳон соғлиқни сақлаш ташкилоти маълумотларига кўра, дунёда ҳар минг чақалоқнинг 6-7 нафарида туғма юрак нуқсони қайд этилади. Бу хасталикни операция йўли билан бутунлай бартараф этиш ва беморни тўлақонли ҳаётга қайтариш мумкин. Бироқ шу вақтгача бундай жарроҳлик амалиётини ўтказиш учун вилоятимизда етарли шароит йўқ эди.\n- Энди бундай операциялар хорижлик мутахассислар иштирокида шу ернинг ўзида амалга оширилади, - дейди Республика ихтисослаштирилган кардиология маркази Қарши филиалининг даволаш ишлари бўйича директор ўринбосари Тўлқин Мамарасулов. -Бунинг учун Германия ва Россия давлатлари муассасалари билан шартнома имзоладик.\nТиббий хизматнинг яна бир муҳим йўналишлардан бири – бу аҳолининг дори-дармон воситалари билан таъминланишидир. Ўзбекистон Республикаси Президентининг “Аҳолини дори-дармон воситалари ва тиббиёт буюмлари билан таъминлашни янада яхшилашга доир чора-тадбирлар тўғрисида”ги қарорига мувофиқ, 2017 йилнинг 1 январидан янги тартиб-қоида жорий этилди. Унга кўра четдан олиб келинадиган, шунингдек, мамлакатимиз ишлаб чиқарувчиларидан сотиб олинадиган дори-дармон воситалари ҳамда тиббиёт буюмларини улгуржи ва чакана сотиш, уларни етказиб беришда иштирок этувчи воситачилар сонидан қатъи назар, улгуржи савдо учун сотиб олинган қийматидан 15 фоиздан, чакана савдо учун улгуржи нархидан 20 фоиздан ортиқ бўлмаган миқдорларда белгиланадиган чекланган савдо устамалари қўлланилмоқда. Жумладан, 300 дан ортиқ номдаги ижтимоий аҳамиятга эга дори-дармон воситаси ва тиббиёт буюмлари учун муайян нархлар жорий этилди.\n- Диспансеримизда даволанаётган беморлар ва уларнинг яқин қариндошларини муассасада мавжуд дори-дармон воситалари билан таништириб бориш мақсадида ҳар бир палата ва қабул бўлимига уларнинг рўйхатлари жойлаштирилган, - дейди вилоят эндокринология диспансери бош шифокори Динора Алиева. - Бўлимлар ва муолажа хоналарида тиббий хизматлар бепул эканлиги тўғрисидаги эълонлар ёзиб қўйилган. “Бемор шифокор олдига эмас, шифокор бемор олдига боради” тамойилига амал қилган ҳолда, уларни жойида дастлабки кўрикдан ўтказиш амалиётини жорий этдик. Бу жараёнга тор ихтисосликдаги мутахассислар ҳам жалб қилинмоқда. Зарур лаборатория таҳлиллари ҳам шу ернинг ўзида ўтказилаётгани ташхис қўйиш жараёнини тезлаштирмоқда.\nХулоса қилиб айтганда, аҳоли саломатлигини мустаҳкамлаш, ҳар томонлама соғлом авлодни вояга етказиш, халқимизнинг узоқ умр кечиришини таъминлаш, соғлом ва фаровон турмуш учун қулай шароит яратишга қаратилаётган доимий эътибор ва ғамхўрлик юртдошларимизнинг ҳаётга иштиёқини кучайтириб, уларда эртанги кунга ишончни янада мустаҳкамламоқда.


БУ ДУНЁ, АСЛИДА, БИР КАМ ЯРАЛГАН… - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nБУ ДУНЁ, АСЛИДА, БИР КАМ ЯРАЛГАН…\nЧоп этилган 29 Сентябр 2016\tКӯришлар: 1422\nИнсоният тарихининг миллион-миллионлаб сир-синоатларини ўз «бағри»га яширган бу кўҳна дунё тугал яралмаган…\nУнинг тўкис эмаслигини аждодларимиз алмисоқда англаб етишган ва бу мантиқни: бири кам дунё, жумласига жойлаб, бизга маънавий мерос сифатида қолдиришган.\n-Бири кам дунё, ибораси бугун фалсафий ҳикматга айланиб улгурган…\nАқлу заковатдек улуғ неъмат ато қилинган одамий зот эса, дунёнинг кемтиклиги - бири камлигини тан олгиси келмайди. Хоҳламайди…\nАслини олганда, тугал дунё ва ҳаёт ҳеч кимга кафолатланмаган!..\nХом сут эмган банда эмасми, баъзан «жаҳолат оти»га миниб, қамчи босганича, бири кам дунёдан ўч олмоқликнинг пайидан бўлади. Зўр беради.\nДунёни тугал кўрмоқчи бўлади. Шу йўл билан…\nУнинг бу ҳаракати, гўё, уммон саҳнидаги хашакка ёпишган чумолининг Яратганга қараб, мушт дўлайтириб, дўқ ураётганига менгзайди.\nДунёи тирикликнинг хоҳ ёзилган, хоҳ ёзилмаган қонунлари бўлсин, одам боласининг инон-ихтиёридан ташқаридаги нарса эканлигини фаҳмлаб олиш учун «етти энлик» пешона бўлиши шарт эмас…\nОдамзот хоҳиши билан ҳеч нарса ўзгармайди.\nБири кам дунёга қарши «исён» қилиш эса, нодонликнинг олий намунаси - жоҳилликдан бошқа нарса эмас…\nБу дунё, аслида, бири кам яралган…\nАрш Мирзоси ҳар кимнинг манглайига турфа «Тақдир китоби»ни битади: кимнидир зару зеварларга «кўмиб», ҳисобсиз молу дунё беради, аммо тирноққа зор қилади.\nБошқа бировга бир этак фарзанд беради, бироқ бойликдан «қисиб»роқ қўяди, аммо одам зурриётининг ҳар бири ўз умри, ризқи билан яралади.\nҲар икки ҳолатнинг қай бири ҳақиқий давлат эканлигини «қўтир дунё»нинг асл моҳиятини англаб етганлар яхши билишади…\nНошукурлик - иллат… «Разолат боғи»нинг аччиқ меваси.\nЎтган йилнинг иккинчи ярми, жорий йилнинг бошларида мамлакатимизда ёш оналар бири кам дунёдан ёппасига «қасос» олишга азму қарор қилишгандек, на дунёвий, на диний ақидаларга тўғри келмайдиган номатлуб ҳаракатларга қўл уришди.\nИкки минг ўн бешинчи йил, биринчи июн…\nЁвонлик Парвина Абдуллаева уч нафар фарзанди билан ўзини Душанбе дарёсига ташлади.\nОрадан икки ой ўтиб, вахшлик 23 ёшли Саломат Пирова аввал уч нафар боласини, кейин ўзини дарёга ғарқ қилди.\nИкки минг ўн олтинчи йил, иккинчи феврал…\nНораклик 25 ёшли Зуҳра Маҳмуродова тўрт нафар фарзанди билан Вахш дарёсига ташлаб, ўз жонига қасд қилди.\nКейинчалик Ваҳдат шаҳри фуқароси, 21 ёшли Мафтуна олти ойлик ўғилчаси билан Кофарниҳон дарёсига ўзини чўктириб юборди…\nАфсуски, уларсиз ҳеч нарса ўзгармади: дунёнинг мавжудлиги ҳам, одамзотнинг бахтга ёрлиги ҳам ўз қуюшқони «ўзани»дан чиққани йўқ…\nБири кам дунё ўз «зуғуми»ни - «оғриқли ҳукми»ни шоҳга ҳам, гадога ҳам бир хилда – баб-баравар ўтказади…\nОлайлик, дунё миллиардерлари қаторидан ўрин олган, ижтимоий келиб чиқиши ўзбек миллатига мансуб бўлган, россиялик олигарх Алишер Усмонов.\nМол-дунёси ҳисобсиз. Спорт ривожига, турли хайрли ишларга миллион-миллион доллар сарфлайди. Биргина Яхтани олти юз миллион долларга сотиб олган…\nСаховат бобида Ҳотами Тойдан қолишмайди.\nАммо… Амалдор ҳам дунёнинг бири камлигидан армонда…\nУнинг қўли очиқлиги айрим журналистларнинг «қитиқ пати»га теккан кўринади, шекилли, интервюлардан бирида Алишер Усмоновга шундай ўхшовсиз савол беришади:\n- Шунча бойликни меросхўрларингизга қолдирсангиз бўлмайдими?!.\nУ оддийгина қилиб:\n- Менинг меросхўрим – фарзандим йўқ,- деб жавоб берган.\nХўш!?. Сахийликда тенгсиз одамга шу мазмундаги жавобни бериш осон бўлганми!?. Ахир, у ҳам инсон-ку.\nЖавоб бериш асносида унинг руҳан эзилиб, суяк-суяклари зирқираб кетмаганига ким кафолат беради. Ҳеч ким…\nНима қилиш керак?!. Алишер Усмонов фарзандим йўқ, деб, бири кам дунёдан қасд олиш учун ўзини Нива, Волга ёки Дон дарёсига ташлаши керакмиди!?.\nЙўқ!.. У тақдирнинг бундай қалтис ўйинига сабр-тоқат, метин ирода, кучли тўзим, фаросат билан курашди. Пировард натижада, дунё таниган Алишер Усмоновга айланди.\nАгар у руҳсизликка тушганида, курашиб яшамаганида ҳеч ким бўлмасди.\nОламда инсон учун фарзандсизликдан, фарзанд доғидан кўра оғирроқ дард йўқ.\nАммо инсон иродаси жами бахти қароликлар ва кўргуликлардан устундир… Одам боласида, аввало, ана шу ирода тарбияланмоғи лозим.\nЧунки инсон иродаси унинг руҳиятида вужудга келадиган ҳар қандай эҳтирос ва нафрат ҳиссидан юксак туради.\nЭҳтимол, ирода дея аталмиш инсоний фазилат юқорида номлари қайд этилган ёш, «қасоскор» оналарда мукаммал қилиб шакллантирилганида эди, ўн бир нафар норасида гўдак умри хазон бўлиб, жувонмарг бўлмасди…\nФайласуфларнинг фикрларича, ҳар қандай қувончнинг негизида қайғу куртаги ниш уради. Бу – ҳаёт қонуни…\nДарҳақиқат, ёш оналар никоҳ кечалари, фарзанд кўрган бахтли онларида бу ҳолат, яъни қачонлардир жабр тиғи бағирларини тилка-тилка қилиб ташлаши мумкин бўлган лаҳзалар келишини ўйлаб кўришни хаёлларига ҳам келтиришмаган.\nЗеро, уларнинг балоғатга етмаган даврида ҳаётни англаб етишга ҳеч ким ундамаган. Аниқроғи, бундай муҳит бўлмаган…\nТақдири азалнинг қалтис ўйинлари ришталаридан тўқилган чирмовиғи бор. Ўргимчак тўрига ўхшайди, гўё…\nАна шундай чигалликка юзма-юз келган қисмат эгасининг қалби озорлар талошида қолиб, кўнгил ғариблиги балосига йўлиқади. Ва унда ёзмишдан «қасос» олиш иштиёқи туғилади.\nНафсиламрини айтганда, одам боласи етуклик даражасидан узоқда. Акс ҳолда, ҳар қандай балодан қутулишнинг икки йўли – вақту сукут борлигини фаҳмлаб етган бўларди…\nҲаётнинг бани одамни толиқтириб, ҳалокатдан кетказадиган воқеликлари ҳисобсиз. Аммо шундай кўнгилсиз лаҳзаларда одам ўзини-ўзи алдамаса: ҳаммаси изига тушиб, яхши бўлиб кетади қабилида…\nБу дунёда яшаб бўлмайди…\nКулфат тортиб яшаш барчанинг қисматида бор. Қайғусиз яшашга ҳеч ким кафолатланмаган. Айниқса, астойдил жаҳл чиққанида, ақлнинг бегона бўлиб, ёвузлашганидан-да хавфлироқ вазият йўқ, инсон ҳаётида.\nЁвузлик эса, бедаво дард…\nИнкор қилиб бўлмас ҳақиқат бор: дунё бири кам яралган. Ҳали бу кемтиклик одам боласининг бошига не-не кунларни солмайди, дейсиз!?.\nҲаёт бизга тириклик майдонларида ўзимизни синаш, муқаддас курашларга чоғлаш учун берилган фурсатдир.\nУмр эса, бир тутам ва ғафлатга қорилган… Қисқагина «умр дори»да покиза иймон, метин ирода-ю нозик фасоҳатимизни лангар чўп қилиб яшасак, ҳаммаси бинойидек бўлади… Иншоолоҳ…\nБугун: 03-08-2020 20:41:25


Ғофур Раҳимов ҳам қора рўйхатда — АҚШ собиқ СССРдан яна ўнта криминал авторитетни қора рўйхатга қўшди\n00:05 / 23.12.2017\nАҚШ собиқ иттифоқ республикалари, асосан, россиялик яна 10 нафар криминал авторитет номларини қора рўйхатга қўшди. Бу ҳақда жума куни АҚШ молия вазирлиги хабар берган, деб ёзади ТАСС.\n«Магнитский рўйхати» деб аталувчи америкаликларнинг санкциялари остида Юрий Пичугин, Рубен Татулян, Олимжон Тўхтаохунов, Владимир Тюрин, Захарий Калашов, Василий Христофоров, Қамчибек Колбаев, Лаша Шушанашвили, Владислав Леонтьев, Ғофур Раҳимов киритилган. Бундан ташқари, АҚШнинг чекловчи чоралари Татулянга тегишли бўлган ёки у томонидан назорат қилинувчи Сочидаги «Весна» меҳмонхонаси, шунингдек, Москвада рўйхатга олинган «Новый Век Медиа» МЧЖга ҳам қўлланилади.\nСўнгги тилга олинган корхона «Евроосиё жиноий синдикати» деб тан олинган ва «бутун дунё бўйлаб» турли жиноий ҳаракатларга дахлдор саналади, деган АҚШ молия вазирлигининг хорижий активлар устидан назорат бўлими директори Жон Смит. Унинг сўзларига кўра, АҚШ молия вазирлиги Вашингтон иттифоқчилари ва «АҚШга таҳдид солиши мумкин бўлган трансмиллий жиноий ташкилотлар молиявий инфраструктурасини вайрон қилишга йўналтирилган янада кенгроқ стратегия» доирасида ушбу ишга қўл урган.\n«Молия вазирлиги «қонундаги ўғрилар»ни «собиқ совет иттифоқи, Европа ва Қўшма штатларга тарқалиб кетган кенг қамровли жиноий ташкилот» деб характерлайди. Улар жумладан, «пул маблағларини ювиш, товламачилик, пора бериб оғдириш, босқинчилик билан шуғулланади», дейилади молия вазирлиги ҳисоботида. Чунончи, АҚШ ҳудудида «қонундаги ўғрилар» томонидан йўналтирилувчи жиноий хатти-ҳаракатларга Америка ҳуқуқ-тартибот органлари томонидан катта диққат-эътибор қаратилади. «Биргина жорий йилнинг ўзида АҚШнинг ваколатли органлари йигирмадан ошиқ кишига, жумладан, «қонундаги ўғрилар»га зўравонлик ишлатилган жиноятлар, фирибгарлик, ..., ўғирланган товарларни айрибошлаш учун айблов эълон қилган», деб ёзади молия вазирлиги.\nФото: Михаил Жапаридзе/ТАСС\nВашингтоннинг янги қарорлари амалда Америка фуқароларига қора рўйхатга тушган инсонлар билан умуман алоқа қилмаслик кераклигини англатиб, агар рўйхатдагиларнинг АҚШ юрисдикциясидаги мулклари аниқланса, улар ҳибсга олинишини билдиради.\nМолия вазирлиги ўзининг қора рўйхатидан русларнинг «Братский круг» («Братва») гуруҳини чиқарган. У ва унга алоқадор инсонлар ва компаниялар 2012 йилнинг февралида рўйхатга қўшилган эди.\nРўйхатда номлари қайд этилган Олимжон Тўхтаохунов ҳамда Ғофур Раҳимов асли ўзбекистонлик бўлиб, айни пайтда хорижда фаолият юритади. Тўхтаохунов хорижий нашрларда «Тайванчи», шунингдек, «Алик» номлари билан танилган. Болалиги Тошкент шаҳрида ўтган Олимжон Тўхтаохунов Совет Иттифоқи парчалангач, Россияга кўчиб кетганди.\nҒофур Раҳимов ҳам ўзбекистонлик тадбиркор бўлиб, айни пайтда Осиё бокс ассоциацияси вице-президенти лавозимида фаолият юритади. АИБА расмий сайтида қайд этилишича, унинг номзоди Россия Федерацияси томонидан кўрсатилган.\nЭслатиб ўтамиз, АҚШ молия вазирлиги кеча Ўзбекистон Республикаси биринчи президенти Ислом Каримовнинг тўнғич қизи Гулнора Каримовани ҳам мазкур рўйхатга киритган эди. АҚШ Молия вазирлиги сайтида ёзилишича, «Гулнора Каримова бизнес фаолиятини ривожлантириш учун давлат мулкини талон-торож қилиш, кучли уюшган жиноий гуруҳни бошқариш, бозор монополиясини яратиш, порахўрлик ва босқинчиликда» айбланган.


14.04.2019 09:33 0 304\nЛиван давлати мудофаа вазирлиги бош штаби томонидан хабар қилинишича, Исроилга тегишли учиш аппарати ҳаво чегараларини бузиб, Ливан худудига кирган.\nУчувчисиз ҳаракатланувчи учиш аппарати Ливаннинг Маржиюн худуди устида паст баландликда ҳаракат қилган ва разведка ишларини олиб борган. Шу билан биргаликда Исроилнинг ҳарбий катери Ливаннинг денгиз чегарасини 535 метрга бузиб кирган. Ушбу ҳолат Ливанда турган БМТнинг тинчлик кучлари томонидан ҳам қайд этилгани айтилмоқда.\nИсроил мунтазам равишда Ливан чегараларини бузиб туради. Бейрут бу борада бир неча бор БМТ хавфсизлик кенгашига мурожаат қилган ва Тел-Авивга нисбатан чора кўришга чақирган эди.\nҳуқуқбузарлик Исроил Ливан\nҲуқуқ 21/10, 21:01


Ўзбек боксчилари жаҳон чемпионатларида қандай натижа қайд этган?\n25 август, 2017, 17:26\nГерманиянинг Гамбург шаҳри мезбонлик қилаётган бокс бўйича жаҳон чемпионатига ҳамм старт берилди. Мазкур дунё биринчилигида Ўзбекистон бокс терма жамоаси тўлиқ таркиб – 10 вазн тоифасида иштирок этмоқда.\nШу муносабат билан боксчиларимизнинг жаҳон чемпионатларида қайд этган натижаларини ёдга олиб ўтамиз.\n– Спортчиларимиз учун мазкур мусобақа 13-си бўлади.\n–Ўзбекистон терма жамоаси илк марта 1993 йили Финляндияда бўлиб ўтган жаҳон чемпионатида иштирок этган.\n– Ўзбекистон боксчилари бугунги кунга қадар дунё биринчиликларида жами 30 медаль: 5 олтин, 10 кумуш ва 15 бронза медалларини қўлга киритишган.\n– Шу кунга қадар Муҳаммадқодир Абдуллаев, Ўткирбек Ҳайдаров, Руслан Чагаев ва Аббос Атоев жаҳон чемпионатида шоҳсупанинг энг юқори поғонасига кўтарилишган. Ўзбек боксчилари ичида Аббос Атоевгина икки марта жаҳон чемпиони деган номга сазовор бўлган.\n– 1999 йили Хьюстон шаҳри мезбонлик қилган дунё биринчилиги боксчиларимиз учун омадли кечган. Ўшнада Муҳаммадқодир Абдуллаев ва Ўткирбек Ҳайдаров жаҳон чемпионлигини қўлга киритган. Тўлқинбой Турғунов эса кумуш медали билан кифояланган.\n– 2015 йили Доха шаҳри мезбонлик қилган сўнгги жаҳон чемпионатида Ўзбекистон терма жамоаси 6 медал – 3 кумуш ва 3 бронза медалини қўлга киритган. Ўшанда Муроджон Ахмадалиев (56 кг), Фазлиддин Ғоибназаров (64 кг), Бектемир Мелиқўзиев (75 кг) кумуш ва Элнур Абдураимов (60 кг), Элшод Расулов (81 кг), Баҳодир Жалолов (+91 кг) бронза медаллари билан тақдирланишган.\nШу вақтга қадар терма жамоамиз қитъа ва Олимпия ўйинларида умумжамоа ҳисобида биринчи ўринни қўлга киритган эди, бироқ жаҳон чемпионатида бирор марта бундай натижа қайд этишмаган. Бу сафарги чемпионатда эса ана шундай натижани қайд этишини тилаб қоламиз.


«АРСEНАЛ» ЧЎҚҚИГА КЎТАРИЛОЛМАГАН ФИНАЛ | «ЭРУДИТ СПОРТ» - ФУТБОЛ ВА СПОРТ ЯНГИЛИКЛАРИ!\nАрсен Венгер «Арсенал»дан кетди. У билан бирга клубнинг бутун бошли бир даври ортда қолди. Кўпчилик франциялик мураббийнинг Англияда чемпион бўлолмаётганини мазах қилади, лекин унутмаслик керакки, “Арсенал” Венгер билан уч марта Премьер-Лигада зафар қучган. 2006 йилда эса Чемпионлар Лигасининг финалигача етиб борганди. Бироқ ўшанда “Барселона” лондонликларни мағлуб этиб, Венгерга фаолиятининг энг чўққиси бўладиган мукофотни ютиш имконини бермаганди…\nИККИТА ИСПАНДАН ЎТИБ\nБекорга бу ўйинни асосан “Арсенал”га боғлаб эсламаяпмиз, чунки айнан ўша мавсумдан кейин жамоада пасайиш кузатилди. “Барселона” эса ўшанда ҳам Европанинг энг яхшиларидан эди, ҳозир ҳам. Шу сабаб инглизларга урғу беришга уриняпмиз. “Арсенал” гуруҳда деярли муаммога дуч келмаган ва “Спарта” (Чехия), “Тун” (Швейцария), “Аякс” каби жамоаларни ортда қолдириб, плей-оффга чиққанди. Буёғига эса жамоа учун мураккаб йўл бошланди. Аввалига Мадриднинг “Реал” клуби 1/8 финалда дуч келди. Мадридда кечган биринчи ўйинда Тьери Анри томонидан киритилган гол Венгер жамоасига ғалаба келтирганди. Англияда ўтган жавоб ўйинида эса ҳисоб очилмаган ва “Арсенал” кейинги босқичга йўл олганди. Чорак финалда эса лондонликлар Туриннинг “Ювентус” клубидан ўтишади. Биринчи ўйин Лондонда ўтиб, Анри ва Фабрегасларнинг голлари “Тўпчилар”га ғалаба келтиради. Жавоб ўйинида ҳисоб очилмаган. Ярим финалда юқоридаги рақиблардан бир қадар кучсиз кўринган, лекин ўшанда мусобақа кашфиётларидан бўлган “Вильярреал” Венгер шогирдларига рақиб бўлади. Бу гал ҳам “Арсенал” аввалги босқичларда бўлгани каби жавоб ўйинида 0:0 ўйнайди. Биринчи ўйинда эса Ҳабиб Коло Туренинг ягона голи эвазига ғалаба қозониб, финалга чиқади. Шу тариқа “Арсенал” финалгача икки испан жамоаларини мағлуб этади, лекин ҳал қилувчи баҳсда “Барселона”га кучи етмайди.\nМEССИ ЗАХИРАДА ҚОЛГАН ФИНАЛ\nКимдир Лионел Месси захирада қолдирилган ўйинда “Барелона” Чемпионлар Лигасида ғалаба қозонган деса, бирдан ишониш қийин. Чунки Мессисиз финал бўлиши мумкин-ми? Лекин 2006 йилда Лео ҳали 19 ёшда эди ва Райкард уни энди-энди таркибга киритишни бошлаганди. Шу сабаб Месси финалда иштирок этмаган. Ҳал қилувчи ўйин Парижда афсонавий “Стад де Франс” стадионида ўтказилганди. Кейинчалик Гвардиола даврида жавлон урган футболчилардан Пуйол, Валдес, Это`Оларгина асосий таркибда тушганди. Иньеста фақат захирадан ўйинга қўшилган. Жамоа етакчиси Роналдиньо эди ва кўпчилик финал айнан унга аталишини кутаётганди. Лекин қаҳрамонлар бошқалар бўлганди.\nЎШАНДА ҲАМ ЭВРEБE БОР ЭДИ…\n“Барселона” мухлислари Том Эвребени яхши эслашса керак. 2009 йилги Чемпионлар Лигаси ярим финали доирасидаги “Челси”га қарши ўйинда норвегиялик бу ҳакам жуда кўп “Барселона” фойдасига қарор чиқарган ва испанларнинг ғалабасига ёрдам бериб юборганди. Буни қарангки, 2006 йилги Чемпионлар Лигаси финалида ҳам жаноб Эвребе ишлаган, лекин тўртинчи ҳакам вазифасида. Ўйинни унинг ҳамюрти Тере Хайге бошқариб борган. Ҳакамлар мавзусини бекорга эслатаётганимиз йўқ. Ўша баҳснинг 18-дақиқасида ҳакам Самюэл Это`Ога қарши қўполлик учун “Арсенал” дарвозабони Йенс Леманни майдондан четлаштиради. Қўполлик жарима майдончаси ташқарисида содир бўлган ва ҳакам сариқ карточка билан ҳам чекланиши мумкин эди, лекин Хайге ўйин аввалидаёқ инглизларнинг бир киши кам бўлиб қолишига сабаб бўлади. Венгер 18-дақиқадаёқ Робер Пиреснинг ўрнига иккинчи дарвозабон Альмунияни туширишга мажбур бўлади ва бу посбон иккита қўпол хатога йўл қўяди…\nБир киши кам бўлиб қолганига қарамай “Арсенал” ўйинда ҳисобни очади. Жарима зарбасидан узатилган тўпни марказий ҳимоячи Сол Кэмпбелл бош билан дарвозага йўллайди. Бу голдан руҳланган лондонликлар 10 киши бўлиб қолишларига қарамай, рақиб билан тенгма-тенг ўйин кўрсатишади, лекин барибир майдондаги ўйинчилар сони ўз таъсирини ўтказмай қолмайди. 76-дақиқада чап қанотдан дарвоза томон яқинлашган Самюэль Это`О Альмуния қўриқлаётган дарвозанинг яқин бурчагини аниқ нишонга олади – 1:1. Бу гол “Арсенал” футболчиларининг руҳини тушириб юборади. 81-дақиқага келиб каталонияликлар ғалаба тўпини ҳам киритишади. Захирадан майдонга тушган Хенрик Ларссон жарима майдончаси ичида пайдо бўлган ҳимоячи Жулиано Белеттига ажойиб тарзда тўпни етказиб беради. Иккинчи бўлимда захирадан майдонга тушган Белетти ҳам дарвозанинг яқин бурчагини аниқ нишонга олади. Ёмғирли ҳаво бўлгани сабаб дарвозабон ноқулай ҳолатда қолган бўлиши мумкин, лекин яқин бурчакдан ўтказилган голга дарвозабон айбдор бўлади. Шу сабаб ҳар икки голда Альмуниянинг айби катта эди.\nШу тариқа “Арсенал” Венгер қўл остидаги ўзининг энг юқори чўққисига кўтарила олмади. Шундан кейин “Тўпчилар”да тарқоқлик бошланди. Анри “Барселона”га ўтди, Бергкамп футболдан кетди, яна кўплаб футболчилар жамоани тарк этишди. Қарабсизки, “Арсенал” кубокнигина юта оладиган, асосан тўртинчи ўрин учун курашадиган жамоага айланди. Бироқ нима бўлганда ҳам Венгер ўз жамоасини Европанинг энг кучлиларидан қилганини унутмаслик керак.\nЧемпионлар Лигаси. 2005/06 йилги мавсум\n2006 йил, 17-май\nБАРСEЛОНА – АРСEНАЛ 2:1\nПариж, “Стад де Франс” стадиони, 79 500 томошабин\nГоллар: Самюэль Это`О (76), Жулиано Белетти (71) – Сол Кэмпбелл (37).\nБарселона: Виктор Вальдес, Рафаэль Маркес, Карлес Пуйол, Олегер (Жилуано Белетти, 71), Жованни ван Бронкхорст, Эдмилсон (Андрес Иньеста, 46), Деку, Марк ван Боммел (Хенрик Ларссон, 71), Людовик Жюли, Роналдиньо, Самюэл Это`О.\nБош мураббий: Франк Райкард.\nАрсенал: Йенс Леманн, Сол Кэмпбелл, Ҳабиб Коло Туре, Эмануэль Эбуэ, Эшли Коул, Жильберту Сильва, Сеск Фабрегас (Матьё Фламини, 74), Робер Пирес (Мануэль Альмуния, 18), Александр Глеб (Хосе Антонио Рейес, 85), Фредрик Юнгберк, Тьери Анри.\nБош мураббий: Арсен Венгер.\nФикрлар "«АРСEНАЛ» ЧЎҚҚИГА КЎТАРИЛОЛМАГАН ФИНАЛ"


Хитойдаги оилаларга уч нафар бола кўришга рухсат берилди\n14:15 / 31.05.2021\nХитойдаги ҳар бир оила уч нафар бола кўриш ҳуқуқига эга бўлади. Xinhua агентлиги хабар беришича, Хитой коммунистик партияси демографик сиёсат бўйича ўзгаришларни маъқуллади.\nBBC нашрининг қайд этишича, бундай қарор аҳоли сонини қайта ҳисоблаб чиқишдан кейин қабул қилинган, ҳисоб-китобларга кўра, 2020 йилда мамлакатда туғилиш аввалги йилга нисбатан 30 фоизга камайган. Қолаверса, аҳоли сонида кексалар улуши ортиб бормоқда.\nМиллий статистика бюросининг маълумотларига кўра, Хитойда 2019 йилда 14,65 миллион, 2018 йилда 15,23 миллион, 2017 йилда 17,23 миллион ва 2016 йилда 17,86 миллион чақалоқ туғилганди. Ўтган йил эса 12 миллион яқин чақалоқ туғилган — бу 1960-йиллардан буён қайд этилган энг паст кўрсаткичдир.\nХитойда 1979 йилдан, Мао Цзе Дуннинг ўлимидан уч йил ўтиб янги раҳбарлар томонидан «бир оила — бир бола» сиёсати олиб борилган. Бу қоидани бузган ота-оналарга катта жарималар ва ишни йўқотиш хавф солган, кўп ҳолларда мажбурий аборт қилинган. Мамлакатда фақат миллий озчилик вакилларига, шунингдек, қишлоқ жойларда истиқомат қиладиган ва биринчи фарзанди қиз бўлган кўплаб оилаларга биттадан ортиқ бола орттиришга рухсат бериларди.\nХитой оилаларида қиз эмас, ўғил фарзандли бўлишга эътибор қаратилди. УЗИ орқали ҳомила қиз эканини билган ота-оналар аборт қилдирарди. 20 йил ўтиб бу гендер дисбалансига олиб келди - ўғиллар уйланиши учун қизлар топилмай қолди.\nБунинг асосий салбий оқибати эса меҳнатга лаёқатли аҳолининг қисқариши юзага келиши бўлди.\n2013 йилда ҳукумат ота-онадан бири ўз оиласида ёлғиз фарзанд бўлса, бундай оилага икки фарзандли бўлишга рухсат берилади. 2016 йилдан эса барча оилалар икки нафар бола ўстириши мумкин бўлди.\nХитойда туғилиш коэффициенти ҳар минг кишига 11тани ташкил этади. Мамлакатда бу кўрсаткич 1980-йиллардан буён йилдан йилга пасайиб борган. Икки фарзандга рухсат берилиши ҳам бу трендни тўхтата олмаган.\n2020 йил якунларига кўра Хитой аҳолиси 1,4 миллиард кишини ташкил этган.\n17:00 / 11.05.2021\nЎзбекистонда 10 йил ичида туғилишлар сони 25 фоизга ўсди\n07:54 / 22.04.2021\nЎзбекистоннинг доимий аҳолиси қарийб 34,7 миллионга етди\n16:51 / 19.04.2021\nЛукашенко Беларусга демографик фалокат хавф солаётганини айтди


Lacetti олиб қочган ва ИИББ ходимлари талабига бўйсунмаган шахс қўлга олинди\nТошкентда Lacetti олиб қочган ва ИИББ ходимлари талабига бўйсунмаган шахс қўлга олинди.\nТошкент шаҳар ИИББ матбуот хизматининг хабар қилишича, 13-март куни соат 22.50 да ички ишлар органларига 37 ёшли Аъзамжон Ш. дан хабар келиб тушди. Унга кўра, номаълум шахс унинг Чилонзор тумани Фарход кўчасида қолдирилган Lacetti русумли автомобилини олиб қочган. Жабрланувчининг сўзига қараганда, машина калити автомобиль ичида қолдирилган.\nХабарда қайд этилишича, Учтепа тумани ППХ ходимлари томонидан кўрилган чоралар натижасида, соат 23.10 да қидирувга эълон қилинган автомобиль ва гумонланувчи Учтепа тумани 12-кварталда топилганлар. Ҳайдовчи тўхташ ҳақидаги талабларига бўйсинмасдан, ҳаракатни давом эттириб яширинишга уринган. Аммо, шунга қарамасдан машина тўхтатилиб, гумонланувчи Тошкент вилоятида яшовчи 33 ёшли Бауржан Ю. қўлга олинди.\nҲозирда ушбу факт бўйича Ўзбекистон ЖКнинг 267-моддаси 1-қисми ( Транспорт воситасини олиб қочиш ) билан жиноий иш қўзғатилди.\nЭслатиб ўтамиз, аввалроқ Тошкентда машинадан белигача ташқарига чиқиб, уни бошқарган ҳайдовчи маъмурий жавобгарликка тортилгани ҳақида хабар қилинган эди.\nКиритилди: 14:21 15.03.2019. Ўқилди: 500 марта. Фикрлар сони: 0 та.\nТарихий сурат: Йиғлаётган немис аскари (фото)


Архивы фожиасини | KITAB.UZ\nСардоба фожиасини бартараф этиш учун ишлатиладиган 1,5 трлн қаердан олинади?\nМолия вазири ўринбосари Ёрқин Турсунов Сардоба фожиасини бартараф этиш учун ишлатиладиган 1,5 трлн қаердан олиниши ҳақида маълумот берди. ➖ Сардоба ҳалокатидан жабр кўрган ҳудудларни тиклаш, тураржойлар қуриш, таъмирлаш ва компенсация маблағлари давлат бюджетидан, бошқа соҳаларга ажратилган маблағларга тегмаган ҳолда, қўшимча тушумлар ва бошқа манбалардан қопланади. Матнда хатолик топсангиз, ўшаБатафсил ўқинг\nМирзиёев Қозоғистон президенти билан Сардоба фожиасини муҳокама қилди\nЎзбекистон Республикаси Президенти Шавкат Мирзиёев 2 май куни Қозоғистон Республикаси Президенти Қасим-Жомарт Тоқаев билан телефон орқали мулоқот қилди. Суҳбат аввалида давлат раҳбарлари Сардоба сув омборидаги фавқулодда ҳодиса билан боғлиқ жорий вазиятни ҳамда унинг мамлакатларимиз чегараолди ҳудудларидаги оқибатларини бартараф этиш бўйича яқин ҳамкорликни ташкил этиш масалаларини батафсил муҳокама қилдилар. Президентлар ҳукуматларгаБатафсил ўқинг


Танзила Норбоева Женевада ўтаётган меҳнат конференциясида нутқ сўзлади\nТанзила Норбоева Женевада ўтаётган меҳнат конференциясида...\nТ.Норбаева 31 май куни конференцияда чиқиш қилди. У ўз чиқишида 2017—2021 йилларда Ўзбекистонни ривожлантиришнинг бешта устувор йўналиши бўйича Ҳаракатлар стратегиясини вa Бaрқaрoр ривoжлaниш мaқсaдлaри — мaмлaкaт тараққиётини тaъминлaшнинг муҳим aсoси эканлигини таъкидлаб ўтди. Айниқса, Халқаро меҳнат ташкилоти (ХМТ) билан миллий меҳнат қонунчилиги, бандлик ва муносиб меҳнат шароитлари, ХМТ конвенцияларининг бажарилиши устидан парламент ва жамоатчилик назоратини такомиллаштириш бўйича ҳамкорлик қайд этилди.\nТ.Норбаева Ўзбекистондаги Барқарор ривожланиш мақсадлари (БРМ)ни амалга ошириш, меҳнат соҳасида ҳамкорлар ўртасида самарали ижтимоий мулоқотни ўрнатиш, аҳоли ҳамда фуқаролик жамияти вакиллари билан мулоқот масалаларига ҳам тўхталиб ўтди. Конференция иштирокчилари мамлакатда гендер тенглигини ва аёлларнинг жамиятдаги ролини ошириш борасида олиб борилаётган кенг кўламли чора-тадбирлар ҳақида маълумотга эга бўлишди.\nХотин-қизлар қўмитаси Женева Танзила Норбоева МОТ


32 ёшли милиция майори ҳозирда Тошкентдаги 1-тергов изоляторида сақланмоқда. Бу борадаги маълумотни Ҳамза тумани ИИБ навбатчилик қисми тасдиқлади, аммо терговчининг ҳибсга олиниш санасига аниқ бир гап айтмади.\nТошкент шаҳар прокуратураси томонидан Ўзбекистон Республикаси ЖКнинг 205-моддаси 2-қисми (Мансаб ваколатини суиистеъмол қилиш) ва 210-моддаси 3-қисми (Пора олиш) билан тергов ишларига жалб қилинган Файзулла Тўйчиев гўё туман ИИБ Жиноят қидирув бўлими ходимлари томонидан тутиб келтирилган гумондор шахсни қутқариш эвазига 3000 АҚШ доллари миқдорида пора олаётган вақтда ҳибсга олинган.\nҲамза тумани ИИБ Жиноят қидирув бўлими ходимининг мобиль мухбиримизга айтишича, туман милицияси бошлиқларидан бири Файзулла Тўйчиевга: “Менга ҳужжатлар олиб келишган, чиқиб ол” дея топшириқ берган. Қўлга олиш тадбири белгиланганини сезмаган терговчи махсус кукун билан ишлов берилган қоғоз ва унга ўралган пулни қўлига ушлаган пайтда ИИБ йўлагида ҳибсга олинган.\n- Файзини қўлга тушириш борасида бир ҳафта аввал режа ишлаб чиқилган. Унинг номзоди Мирзо Улуғбек тумани ИИБ бошлиғи лавозимига сараланган, юқоридан суҳбатдан ҳам ўтиб келганди. Агар Тошкентда пора олмайдиган биргина терговчи бўлса, у ҳам Файзулла эди. Кўп жиноятларни очганди. Лекин нима бўлди ҳайронмиз, ўша кунлари пулга зориқиб қолди, дейишди. Билишимизча, қизчаси тутқаноқ бўлгани боис топган пули больницага кетарди, - дейди туман ИИБ ходимларидан бири Озодлик билан микрофонсиз суҳбатда.\nФайзулла Тўйчиевнинг ҳамкасблари унинг Тоштурмада ваҳшиёна қийноқларга солинаётгани, унга нисбатан янги айбловлар илгари сурилаётганини яширишмаяпти.\n- Тўйчиевга яна иккита дежурний статья қўйишибди. Лекин нималигини билмаймиз, - дейди унинг ҳамкасбларидан бири.\nМаълумотларга кўра, асли жиззахлик бўлган Файзулла Тўйчиев ўзига тўқ хонадондан чиққан, вилоятда бир қанча хусусий ёқилғи қуйиш шохобчаларига эга шахснинг фарзанди эди.


"Машъал": Янги йил байрамингиз билан! / CHAMPIONAT.asia\n03:58Шота Арвеладзе: "Ғалаба қозонишни хоҳласангиз, рақибдан кўпроқ гол уришингиз керак" 0 02:20Федерико Кьеза МЮга ўтишдан бош тортди 0 02:09Лига 1. "Марсель" ва "Лилль" ўзаро дурангга рози бўлишди, "Монпелье"да йирик ғалаба ва бошқа натижалар 0 01:50Ла Лига. "Реал Мадрид" ва "Реал Сосьедад" 2002 йилдан буён илк бор бирорта гол ура олишмади 8 01:44А Серия қайтди! "Ювентус" мусобақани йирик ғалаба билан бошлади 14 01:32"Челси" янги ҳафтада "Ренн" дарвозабони Менди трансферини эълон қилади 1 01:14АПЛ. Муросасиз кечган баҳсда "Лестер" ғалаба қозонди 0 01:05Моуриньюга португалиялик ҳимоячи керак 0 00:55ОЧЛ. "Пахтакор" "Шабаб Ал Аҳли" билан дуранг ўйнади ва сўнгги турдан олдин иккинчи ўринни сақлаб қолди 382 00:30"Барселона" ҳимоячиси "Вулверхэмптон"га ўтади 4 00:15Андрей Канчельскис: "Мен йўқлигимда Наманганда нималар содир бўлганини аниқлаймиз. "Локомотив" билан ўйиндаги ҳолатга чидаб бўлмайди. Бугун тоза голимиз ҳисобга олинмади" 19 00:09"Шаҳр Ходро" ва "Ал Ҳилол" ўртасидаги нурсиз дурангдан ГАЛЕРЕЯ 0 00:05Спортчилар ижтимоий тармоқларда 0 23:55Ла Лига. "Кадис" сафардан ғалаба билан қайтади ва бошқа натижалар 1 23:44Бахтиёр Ҳамидуллаев: "Ҳозирги ҳужумчиларга жўшқинлик, ҳаракат етишмаяпти" 5\n"Машъал": Янги йил байрамингиз билан!\n31 дек 2013 10:38\nКириб келаётган Янги йил байрами билан Машъал футбол клуби жамоатчилиги номидан барчангизни қизғин табриклаймиз.\nЯкунига етган футбол мавсуми жамоамиз учун омадли келди. Биринчи лигада иштирок этган Машъал биринчи ўринни эгаллаган ҳолда бир йилдан сўнг яна олий лигага қайтди. Энди клубни янада қийин мавсум кутиб турибди ва ўйлаймизки, футболчиларимиз ўз олдиларига қўйилган вазифани ҳал қила олишади.\n2014 йил муҳтарам Юртбошимиз томонидан Соғлом бола йили деб эълон қилинди. Болалар қанча соғлом бўлса, ўлкамиздан шунча кўп маҳоратли спортчилар етишиб чиқади. Натижада халқаро майдонларда муваффақиятли иштирок этишимиз борган сари осонлашиб бораверади.\nШу ўринда ўзбек футболига бефарқ бўлмаган барча инсонларни эшик қоқиб кириб келаётган Янги йил байрами билан Машъал футбол клуби раҳбарияти, ишчи-ходимлар, мураббийлар штаби, футболчилар ҳамда фан-клуб аъзолари номидан муборакбод этиб қоламиз. Янги йил ҳаммамиз учун омадли ва янада муваффақиятли келсин!\nМашъал футбол клуби маъмурияти.


ва ўша ҳикоя дуч келганига шубҳа қилмайман. Ҳолбуки, мазкур ҳикоя беҳаёлик эмас, эзгулик, меҳр-оқибат, олижаноблик каби хислатлар тарғиботига ... бундан буёғига эҳтиёткор бўлишни тилаб, қолганлардан ҳам беҳаёликни танқид қиламан деб, унинг тарғиботчисига айланиб қолмаслигини ...\nбеҳаёликнинг чегараси қаерда?\nБулар-ку ҳали ёш, ҳаётнинг аччиқ-чучугини тотмаган. Қилаётган ҳатти-ҳаракатларининг моҳиятини яхши англамас. Бироқ сал нарида кўринишидан 35-40 ёшлардаги эркакнинг маъшуқаси билан қилиб турган ишини кўриб, хижолатдан ер ёрилмади-ю, ерга кириб кетмадим, холос. Ҳой-наҳой уларнинг ҳар иккиси ҳам оилали бўлса керак.


Кўзлар нега оғрийди?\nКўзлар фаолиятида кичик муаммо одатий ҳаёт тарзининг бузилишига, иш қобилиятининг пасайишига ва биз визуал равишда оладиган маълумотни идрок этишнинг ёмонлашувига олиб келади. Бундай муаммоларга нима сабаб бўлиши мумкин ва нега бизнинг кўзларимиз оғрийди? Тушунтирамиз!\n■ Кўз оғриғининг биринчи сабаби – мушаклардаги зўриқиш. Кўз мушаклари зўриқиш ҳолатида бўлганда компьютерда ёки телефонда доимий ишлаш оғриқли ҳисларга олиб келади.\nМушак зўриқишини бартараф этишда дам олиш ёки кўзлар учун махсус машқлар ёрдам бериши мумкин.\n■ Иккинчи сабаб – қуруқ кўз синдроми.\nФильмдаги эпик жангни томоша қилаётганда ёки ўйин ўйнашда кўзларингизни деярли милтиллатишдан тўхтатганингизни пайқаганмисиз? Албатта, чунки ҳеч ким энг қизиқарли лаҳзани «ўтказиб юборишни» хоҳламайди. Аммо кўпчилик бу шох пардани ювадиган лакримал суюқликнинг пасайишига олиб келишини билмайди. Бундай доимий юклама қуруқ кўз синдроми деб номланувчи қуруқ кератитнинг ривожланишига олиб келади.\nМахсус намлантирувчи томчилар ёрдамида қуруқликни камайтириш мумкин. Ва бу қанчалик ғалати эшитилмасин, кўзларингизни милтиллатиб туришни унутманг.\n■ Кўз оғриғининг яна бир сабаби – шоҳ парданинг шикастланиши.\nКундалик ҳаётда энг кичик ташқи зарралар доимо кўзга тушади: чанг, ифлос нарсалар, ғубор ва бошқалар. Бунда дарҳол ёқимсиз ҳислар пайдо бўлади, кўзга тушган бегона нарсалардан халос бўлиш учун биз кўзларимизни қаттиқроқ ишқалай бошлаймиз. Аммо бу ноқулайликдан халос бўлишга ёрдам бермайди.\nБундай ҳолда, биринчи навбатда, кўзни оқадиган сув билан ювиш керак. Агар шундан кейин ноқулайлик йўқолмаса, яхшиси офтальмологга мурожаат қилиш керак.\n■ Тўртинчи сабаб – бу кўзлардаги оғриқни келтириб чиқарадиган турли хил касалликлар.\nУшбу касалликларга қуйидагилар киради:\n- Кўз жароҳатлари ва шикастланишлар.\nКўз оғриғи умуртқа касалликлари, аутоиммун патологиялар, бириктирувчи тўқима касалликлари ва бошқаларнинг аломати бўлиши ҳам мумкин. Шу сабабли, ўзбошимчалик билан даволанишга уринманг.\nБухорода тарвуз пишмоқда\n🕔12:00, 22.05.2020 ✔187\n«Вобкент марказий томорқа хизмати» МЧЖ томонидан жорий йилда кам таъминланган оилаларга субсидия асосида аҳоли хонадонларига 17 минг дона помидор кўчатлари ҳамда фермер хўжаликлари ва аҳоли хонадонларининг талабидан келиб чиқиб 13,2 минг дона ҳар хил турдаги мевали кўчатлар етказиб берди.\n🕔11:55, 22.05.2020 ✔204\nҚУЛУПНАЙ – ОРГАНИЗМ ТОЗАЛОВЧИСИ\n🕔11:55, 22.05.2020 ✔206\nҚулупнай – барча бирдек яхши кўрадиган ноёб табиат неъмати. У ёрқин рангга, бетакрор таъмга ҳамда димоқни қитиқловчи хушбўй ҳидга эга. Ушбу резавор меванинг организмга фойдали томонлари кўп. Айни вақтда унинг зарарли жиҳатларини ҳам эсдан чиқармаслик зарур.\n✔ 187 🕔 12:00, 22.05.2020\n✔ 204 🕔 11:55, 22.05.2020\n✔ 206 🕔 11:55, 22.05.2020\nКоронавирус ташқи муҳитда қанча яшайди?\nSARS-CoV-2 коронавируси турли юзаларда бир неча соатдан бир неча кунгача яшаши мумкин. Бу ҳақда Жаҳон соғлиқни сақлаш ташкилоти расмий вакили Маргарет Харрис Женевадаги брифингда маълум қилган, дейилади РИА Новости хабарида.\n✔ 179 🕔 11:53, 22.05.2020\n✔ 1688 🕔 14:19, 31.03.2020


Энг кам ойлик иш ҳақи билан энг кам маошнинг фарқи нимада? » Ўзбекистон янгиликлари – Zamin.uz\n15 июль 2019, 19:50\nБугун, 15 июль куни “Халқаро пресс клуб”нинг навбатдаги, Ўзбекистон Республикаси Президентининг "Иш ҳақи, пенсиялар, стипендиялар ва нафақалар миқдорини ошириш тўғрисида" фармонига бағишланган сессияси бўлиб ўтди.\nУнда ижтимоий тармоқлар орқали келиб тушган энг кам маош қанча бўлиши ва унинг ЭКИҲдан фарқи тўғрисидаги саволга Молия вазири ўринбосари Шоҳрух Шораҳметов шундай жавоб берди:\n– Энг кам иш ҳақи бу бир меъёр бўлиб, амалда меҳнатга бундай миқдорда ҳақ тўланмайди. Бу меъёрий кўрсаткич жарималар, божхона ва адлия органлари тўловлари, солиқлар каби тўловлар миқдорини аниқлаш учун ишлатилади ҳамда 2019 йилнинг 1 августидан бошлаб 223 минг сўмни ташкил қилади.\nЭнди меҳнатга ҳақ тўлашнинг энг кам миқдорига келсак, бу меҳнат кодексининг 93 моддасига кўра 1 сентябрдан бошлаб 634 883 сўмни ташкил қилади. Яъни бир ой ишлаган ходимга хоҳ у давлат ташкилоти бўлсин, хоҳ нодавлат, бундан кам миқдорда ҳақ тўлаш мумкин эмас. Маошнинг юқори чегараси эса белгиланмаган.\n“Агар бундан кам маош беришса, кимга мурожаат қилиш керак?”- деган саволга жавобан Бандлик ва меҳнат муносабатлари вазири ўринбосари Баҳодир Умрзоқов:\n– Бундай ҳолларда вазирлигимизга ва унинг қошидаги Меҳнат инспекциясига мурожаат қилинг. Бизга маошлар миқдорини назорат қилиб бориш ваколати берилган. Иш берувчининг ходимга юқоридаги миқдорда кам иш ҳақи тўлагани аниқланса, инспекциямиз жиддий жаримага тортади- дея жавоб берди.\nЯнгиликлар » Жамият » Энг кам ойлик иш ҳақи билан энг кам маошнинг фарқи нимада?


Кечки Анҳор: 21 февраль янгиликлари - Anhor\nAnhor Все посты Кечки Анҳор: 21 февраль янгиликлари\nТелефонларни IMEI бўйича рўйхатдан ўтказиш бюджетга 25,3 млрд сўм келтирди. 1 декабрдан бугунги кунга қадар 566722 та қурилма рўйхатга олинган. “Бу маблағлар қишлоқлар ва узоқ туманларда, туристик ва рекреацион ҳудудларда телекоммуникацион инфратузилмани ривожлантириш лойиҳаларини амалга оширишга йўналтирилди», – дейди Олий Мажлис Қонунчилик палатасининг депутати Шухрат Шарафутдинов.\nНа портале Mening fikrim порталида Ўзбекистонда дронлар мақомини қайта кўриб чиқиш ҳақида арзнома пайдо бўлди. У бир неча кун ичида 2,6 мингдан ортиқ овоз тўплади. Эслатиб ўтамиз, 2015 йилдан буён Ўзбекистонга дронлар олиб кириш, сотиш ва улардан фойдаланиш тақиқланган.\nЎзбекистон ўз ҳудудида Google ҳамда Yandex ва Facebook серверларини жойлаштирмоқчи. Ахборот технологиялари ва коммуникацияларни ривожлантириш вазирининг биринчи ўринбосари Олимжон Умаровнинг фикрича, бу республикадаги фойдаланувчилар учун Интернетга кириш тезлигини ошириш имконини беради.\nЎзбекистонда Цитрусли, субтропик ва тропик ўсимликлар маркази ташкил этилади. У сертификатланган ва кафолатланган лимон кўчатларини етиштириш учун махсус питомникларни яратиш, цитрус, субтропик ва тропик ўсимликларни, экспорт ва импорт маҳсулотларни сертификатлаштириш билан шуғулланади. Лимон плантациялари пахта ва ғалладан бўшатиладиган ерларда ташкил қилинади, дейилади Президент қарорида.\nЎзбекистон Туркманистондан электр энергияси импортини камайтирди. Бу Туркманистонда юқори вольтли электр узатиш линиясининг ёниб кетиши туфайли юз берди. «Натижада Туркманистондан электр энергиясини етказиб бериш 780 МВтдан 60 МВтгача камайди», — дейилади «Ўзбекистон миллий электр тармоқлари» маьбуот хизматининг хабарида.


ЖАХОЛАТГА ҚАРШИ МАЪРИФАТ БИЛАН КУРАШАЙЛИК — Zamaxshariy.uz\n22 июля, 2018 admin Без рубрики\nХозирги кунда ёшларимизни оздиришга ва ўзларини пуч ғоялари билан захарлашга қилинаётган харакатлар барчамизни ташвишга солмоқда. Оқибатда эса бундай мафкуравий хуружлар натижасида баъзилар ўзи туғилиб ўсган юртидан, ота-онасидан тониб, унга хиёнат килиб, ватанпарварлик туйғуларидан махрум бўлиб, инсонийлик табиатидан хам чиқиб қолганини ўзлари тушунмаяпти. Мухтасар килиб айтганда, ёшларимизнинг маънавий оламида бўшлик бўлмаслиги учун уларнинг қалби ва онгида соғлом хаёт тарзи, миллий ва умуммиллий қадриятларга хурмат-эхтиром туйғусини ёшлик пайтидан бошлаб шакллантириш зарур.\nБугун, XXI аср глобаллашув жараёнида ёшларимиз радио-телевидение, матбуот, интернет каби воситалар оркали хар-хил ахборот ва маълумотларни олмоқда. Баъзи бир акидапарастлар ўз ғаразли максадлари йўлида мафкуравий таъсир ўтказишга уриниб, қабих ишларини амалга оширмоқда. Маълумки, хар кандай касалликни олдини олиш учун, аввало, киши организмида унга карши иммунитет хосил қилинади.\nФикрга қарши фикр, ғояга қарши ғоя, жахолатга карши маърифат билан курашиш хар қачонгидан кўра мухим ахамият касб этмокда. Демак, сиз ёшлар бундай вазиятда мустакил фикрлаб, маънавиятлик, миллий кадриятларига содик, дунё караши кенг, иродаси мустахкам, сабр–бардошли, ошкора ва пинхона кўринишдаги маънавий тахдидларга доим таййор турадиган, замон билан баробар қадам ташлайдиган инсон бўлишингиз лозим.\n“Эй инсонлар, дарҳақиқат, Биз сизларни бир эркак (Одам) ва бир аёлдан (Ҳавво) яратдик ҳамда бир-бирларингиз билан танишишингиз учун сизларни (турли-туман) халқлар ва қабилалар қилиб қўйдик…” (Ҳужурот сураси, 13-оят). Демак, халқларнинг, элат ва қабилаларнинг ҳар хиллиги урушиш, жанжаллашиш учун эмас, балки бир-бирлари билан топишиб-танишишлари, бир заминда аҳил-иноқ яшашлари учун экан. Бинобарин, бир ота ва бир онадан тарқалган инсониятнинг бир-бири билан Аллоҳ тақиқлаган ишлар туфайли урушиб-талашиб юриши Ислом динига зиддир. Пайғамбаримиз Муҳаммад алайҳиссалом ҳам кўплаб ҳадисларида бу ғояни илгари сурганлар. Охирги (Вадо) ҳажларида: “Бир-бирингизнинг қонингиз ва обрўйингизни тўкишингиз, мол-мулкингизга тажовуз қилишингиз барчаларингизга ҳаромдир”, деганлар (Имом Муслим ривояти). Шу нуқтаи назардан қараганда, муқаддас ислом динимизни пок сақлаш, уни турли хил ғаразли хуруж ва хамлалардан, тухмат ва бўхтонлардан химоя қилиш, унинг асл мохиятини ўниб–ўсиб келаётган сиз ёшларга туғри тушунтириш, ислом маданиятини эзгу ғояларини кенг тарғиб этиш асосий вазифамиз хисобланади.\nАйрим ота-оналар бола тарбияси хусусида жуда бепарволик қиладилар. Улар учун бу дунёда фақат ўз шахсий юмушлари, кўча-кўйдаги улфатлари билан узок вакт овкатланиб ўтиришлари, моддий маблағ тўплаш йўлидаги борди-келдилари биринчи ўриндаги вазифаю, оила аъзоларининг, фарзандларининг ахлоқий ва маърифий тарбиялари билан шуғулланиш иккинчи даражали иш бўлиб колган. Ўтган асрдаги мутафаккир олимимиз Абдулла Авлоний таъбири билан айтганда, “Тарбия биз учун ё ҳаёт – ё мамот, ё нажот – ё ҳалокат, ё саодат – ё фалокат масаласидир” деганлар.\n“Ҳар бирингиз бир раҳбарсиз ва қўл остингиздагилар ҳақида масъулсиз” — деганлар.Ҳозирги кунда айрим ўқувчи ва талабаларнинг дарс ҳисобига бозорга, баъзиларининг турли ношаръий, кўнгилочар жойларга кетиб қолишлари жоиз эмас. Ҳар қандай бўлганда ҳам дарс соати бола учун ғанимат дамлар бўлиб саналиши даркор. Айрим болаларнинг бири гиёҳванд, бири ўғри, яна бири мутаассибликка берилиб кетиши назоратнинг сусайгани оқибатидан келиб чиқмаяптимикан?\nМамлакатимизда ёшларнинг илм олишлари, касб-билим ўрганишлари учун барча зарурий шароитлар яратиб қўйилган. Бугунги кунда илм олиш учун ҳеч қандай монеълик йўқ, аксинча имконият бор. Юзлаб олий ўқув юртлари, коллеж ва лисцейлар очиб қўйилган. Динимизни ўргатадиган ўнта олий ва ўрта махсус ўқув юрти ишлаб турибди. Китоб-дарсликлар узлуксиз чоп этилиб турибди. Аммо бизларда рағбат ва ихлос сустроқ.\nВақтимизни ғанимат билиб, ўзимизни хам болаларимизни хам илм, касб-хунар, спорт ва манфаъатли ишлар билан машгул килишимиз барчамиз учун фойдалидир. Чунки халкимизнинг эртанги куни кандай булиши фарзандларимизнинг бугун кандай таълим ва тарбия олишларига боғлиқ. Фарзандларимизга Ватан, миллат ва динига мухаббатли бўлиш хиссинини уйготиш, хиёнат, сотқинлик, бепарволик каби иллатларга “Жахолатга қарши маърифат” билан қарши курашишни шакллантириш лозим.


Зинога яқинлашманглар!.. - Fitrat.uz\nБош саҳифа / Мақолалар / Зинога яқинлашманглар!..\nIyun 28, 2019\tЗинога яқинлашманглар!..da fikr bildirishni o'chirish 562 Кўришлар\nАллоҳ таоло Ўзига хос ҳикмат билан барча махлуқотларини жуфт-жуфт қилиб яратди. Бу жуфтликлар ичида инсонни мукаррам қилди. Аллоҳ таоло ўзининг каломи шарифида:\n“Батаҳқиқ, Бани Одамни азизу мукаррам қилиб қўйдик…”, деган (“Исро” сураси 70 оят”).\nАллоҳ таоло одамни Ўз қўли билан яратиб, Ўз руҳидан жон пуфлаб улуғлади. Бундай шарафга ҳеч бир махлуқот муяссар бўлган эмас. Аллоҳ таоло Ўзи мукаррам қилган бандалари ичидан пайғамбарларни танлаб олди. Пайғамбарларига илоҳий китобларни нозил қилиб, шариат ҳукумларини баён этди.\nБошқа махлуқотлар каби инсонларни ҳам, ўзидан бўлган жуфтига эҳтиёжманд қилди. Ана ўша жуфтликни покиза йўл орқали, никоҳланиб оила қуришга амр этди. Ислом дини поклик динидир ва мўмин-мусулмонлар ҳамма тарафда, ҳамма нарсада пок бўлиши керак.\nИслом динида зино харом саналади. Бу ишга олиб борувчи йўллар ҳам ҳаромдир. Шунинг учун мусулмон эркак ва муслима аёллар ҳам зинога сабаб бўлувчи нарсалардан сақланмоғи лозим бўлади. Зино инсоннинг руҳий тинчлигини йўқотадиган разолатдир. Иффатли бўлиш кишига тинчлик ва хотиржамлик бахш этади.\nЗино бегона аёлга жинсий яқинлик қилиш, деб таърифланади. Бу улкан гуноҳлардан бўлиб, шундай қаттиқ жазога сабаб бўладиган оғир жиноят, тўсатдан ўз-ўзидан содир бўлмайди. Унинг ўзига хос муқаддималари бор. Аввал кўрилади-шаҳват назари тушади, шу маънода гапирилади, иккинчи томоннинг гапи эшитилади, зино жойига юриб борилади, қўл билан номаҳрам шахснинг аъзолари ушланади ва охири зино содир бўлади.\nАллоҳ таоло Пайғамбаримиз соллаллоҳу алайҳи васалламга шундай деган: “(Эй Муҳаммад,) мўминларга айт, кўзларини тийсинлар ва фаржларини сақласинлар. Ана шу улар учун покдир. Албатта, Аллоҳ нима ҳунар қилаётганларидан хабардордир. Мўминаларга айт: “Кўзларини тийсинлар, фаржларини сақласинлар!..” (Нур сураси, 30-31-оятлар).\nУшбу ояти каримада зинога сабаб бўлувчи энг бош омил – номаҳрам аёлларга эркакларнинг шаҳват назари билан қарашлари ман қилинмоқда. Аллоҳ таоло Пайғамбаримиз Муҳаммад Мустафо соллаллоҳу алайҳи васалламга хитоб қилиб, мўмин эркакларни номаҳрам аёлларга назар солишдан тийилишга ва фаржларини зинодан сақлашга буюришни амр этмоқда.\nБу дегани, эркак киши аёлнинг қорасини ҳам кўрмасин, дегани эмас. Балки, ҳожатдан ташқари қарамасин, деганидир. Мисол учун, бир номаҳрам аёлга назари тушиши билан бошқа томонга кўзини бурсин, унга қараб туравермасин, қараши шаҳват назарига айланиб кетмасин, деганидир. Шаҳват билан қараш зинога олиб бориши ҳам мумкин.\nПайғамбаримиз соллаллоҳу алайҳи васаллам бундай қарашларни “кўз зиноси” деб атаганлар.\n“Назарингизни пастга қаратинг ва фаржингизни сақланг”, дедилар. Набий соллаллоҳу алайҳи васаллам бошқа бир ҳадиси шарифда: “Назар шайтоннинг заҳарли ўқларидан бир ўқдир”, дедилар.\nУлуғларимиздан бирлари: “Назар қалбни заҳарлаган ўқдир” деганлар.\nНазар шаҳватнинг даракчиси ва элчисидир. Назарни сақлаш аслида фаржни ва шаҳват ўрнини сақлашдир. Кимки назарини бўш қўйиб юборса, у уни ҳалокатга солади. Айнан назар инсон мубтало бўладиган барча офатларнинг асосидир.\nИмом Бухорий ривоят қилган ҳадисда Пайғамбаримиз соллаллоҳу алайҳи васаллам қуйидагиларни айтадилар: “Одам боласига зинодан бўлган насибаси ёзилгандир. Икки кўзнинг зиноси назар солишдир. Тилнинг зиноси гапиришдир. Икки қулоқнинг зиноси эшитишдир. Икки қўлнинг зиноси ушлашдир. Икки оёқнинг зиноси юриб боришдир. Нафс орзу ва иштаҳа қилади, фарж эса, уни ё тасдиқлайди, ё ёлғонга чиқаради”.\nИсломда эркаклар номаҳрам аёлларга шаҳват назари билан қарашдан қайтарибгина қолмай, балки бу амрга риоя этганлари учун ажру савоб ва маънавий мукофотлар ҳам ваъда қилинади.\nИмом Тобарий Абдуллоҳ ибн Масъуд розияллоҳу анҳудан ривоят қилган ҳадиси қудсийда:\n“Албатта, (номаҳрамга) назар қилиш иблиснинг заҳарланган ўқларидан биридир. Ким Мендан қўрқиб, у (назар)ни тарк қилса, бадалига бир иймон бераманки, унинг ҳаловатини ўз қалбида топади”, дейилган.\nБошқа бир ҳадиси шарифда пайғамбаримиз соллаллоҳу алайҳи васаллам:\n“Қайси бир мусулмон бир аёлнинг гўзалликларига назари тушса-ю, сўнгра кўзини олиб қочса, албатта, Аллоҳ уни шундай ибодатга алмаштирадики, унинг ҳаловатини топади”, деганлар.\nЭркакларни номаҳрам аёлларга назар солишдан қайтарувчи ушбу ояти кариманинг давомида Аллоҳ эркакларни аёлларга шаҳват назари билан қарашдан қайтаргани каби, аёллар ўзларини авайлаб, шаръий кийимда юришга, кўзларини тийишга ва фаржларини сақлашга амр қилинган.\n“Мўминаларга айт: “Кўзларини тийсинлар, фаржларини сақласинлар!..”\nМусулмон эркаклар каби, муслима аёллар ҳам номаҳрамларга шаҳват назари билан қарамасликлари лозимлиги ояти каримадан тушунилади. Аёлларнинг эркакларга давомли назар солишлари ҳам ўртада фитна, ҳаром ишлар, зино келиб чиқишига сабаб бўлиши мумкин. Аёлларнинг кўзларини тийиши билан бирга фаржларини сақлашга буюрилмоқда.\nБу ибора аёлларда ҳам икки маънони ифода этади: аёллар ҳаром иш, зинодан сақласинлар ҳамда бировнинг назари тушишидан сақласинлар.\nЗино нақадар ёмон иш улкан, балки гуноҳ эканлиги туфайли, Аллоҳ таоло бандаларига амр қилмоқда:\nОятда “Зино қилманглар” эмас, балки “зинога яқинлашманглар”, дейилмоқда. Бу дегани, зино қилманглар, дегандан кўра қаттиқроқдир. Мўмин-мусулмон одам зино қилиш тугул, унинг яқинига ҳам йўламаслиги керак. Зинога олиб брувчи нарсалардан ҳам узоқда бўлиши лозим.\nПайғамбаримиз соллаллоҳу алайҳи васаллам зинодан қайтариб айтадилар:\n“Эй инсонлар! Зинодан қўрқинглар, унда 6 та зарар бор. Шундан 3 таси бу дунёда, 3 таси охиратда бўлади. Бу дунёдагилари: зино руҳий гўзалликни кетказади, камбағаллик келтиради, умрни қисқартиради. Охиратдагиларига келсак, улар – Аллоҳнинг ғазаби, ҳисобдан ёмон ўтиш ва жаҳаннам азобидир”.\nУшбу ҳадисда зинонинг зарарларидан 6 таси маълум қилинмоқда. Шундан 3 таси бу дунёдаги зарарларидир. Зино инсонни руҳий гўзаллигини, яъни юзидаги нурини кетказади. Камбағаллик келтиради дегани бу оиладаги баракани кўтарилиши, ишлари орқага қараб кетишидир. Умрини қисқартириши– бу зино туфайли зинокорнинг ўзи ёки оила аъзолари ва фарзандлари турли бало-офатларга гирифтор бўлиб, касофати уриши, соғлиғини йўқотиши ёки умрига зомин бўлишидир.\nПайғамбар алайҳиссалом айтганлар: “Меърожга чиққанимда бир тоифа одамлар ёнидан ўтдим. Уларнинг ёнида тўкин дастурхон, турли нозу неъматлар муҳайё. Уларнинг хушбўй ҳиди анқиб кишини хушнуд этса, гўзаллиги кўзни қувнатади. Бироқ улар бу неъматларни тарк этиб, атрофдаги сассиқ, ачиган ўлаксаларнинг гўштини тановвул қилишмоқда. Дўстим Жаброилдан уларнинг кимлигини сўрадим. “Улар Аллоҳ ҳалол қилган никоҳларидаги жуфтларини қўйиб, ўзларига ҳаром қилинган бегона аёлларга шаҳват назари билан боққанлар, зино қилганлар, фоҳишаларнинг кўнглини овлаганлар. Бугун ўзлари ёқтирган нарсадан маҳрум қилинган. Истаса-истамаса ёқтирмаган нарсаларини ейишга мажбурдир”, – деб жавоб берди».\nЮқорида зикр қилиб ўтилган ояти карима ва ҳадиси шарифлардан зино нақадар жирканч, фоҳиша иш ва ёмон йўл эканлиги маълум бўлади.\nДарҳақиқат, зино шундай амалки, азиз ва мукаррам бўлган инсонни зино туфайли ҳайвонга айлантиради. Зинокорлар хоҳишини жиловлай олмаган ҳайвондан фарқ қилмайди.\nКимнинг эри ё хотини бўла туриб фаҳшга, зинога яқинлашса, у ўта ҳаддан ошган одамдир.\nУлуғларимиз зино ҳақида бундай дейишган: “Зино бир аёлнинг поклигига тааллуқли қарздир. Поклик қарзини зинокор ўзи тўлай олмайди. Балки, аёли ёки қизи ўзининг поклиги орқали бу қарзни адо қилаверади. Чунки, отанинг қарзини айнан унинг фарзандлари адо қилади”.\nЗинокорлар иложи борича ушбу ҳаром алоқа туфайли бола бўлиб қолмаслигига уринади. Мободо бола бўлиб қолса ҳам, уни туғилишидан олдин ёки кейин ўлдиради. Агар зинодан бўлган бола ҳаётга келса ҳам ҳаромдан бўлгани учун жамиятда тирик ўлик бўлиб юради.\nШу билан бирга, зино жамиятга ҳам катта зарарлар келтиради, бора-бора уни халок қилиши мумкин. Қадимдан зинога мубтало бўлган жамият ва давлатлар ҳалокатга учраб келган.\nАввалги 28.06.2019 й. Исрофдан сақланайлик!\nКейинги Яна бир масжидга биринчи ғишт қўйилди


Ўзбекистонда умумий овқатланиш корхоналари 1 сентябрдан ер ва мол-мулк солиғидан озод қилинади — Sof.uz\nЎзбекистонда умумий овқатланиш корхоналари 1 сентябрдан ер ва мол-мулк солиғидан озод қилинади\n25.08 16:48 42 Ўзбекистон\nШавкат Мирзиёев 25 август куни «Умумий овқатланиш ва туризм соҳаларини қўллаб-қувватлашнинг қўшимча чора-тадбирлари тўғрисида»ги қарорни имзолади.\nҚарорга кўра, 2021 йил 1 сентябрдан бошлаб:\n«Пандемия давом этяпти ва бу хизматлар соҳаси, айниқса, умумий овқатланиш ва туризм корхоналари учун қанчалик оғир бўлаётганини, барчамиз кўриб турибмиз, албатта. Бу борада умумий овқатланиш ва туризм корхоналаридан ўтган йили берилган имтиёзларни узайтириш бўйича 300 дан ортиқ мурожаатлар келиб тушган.\nШу боис жами 13 мингта умумий овқатланиш корхонасини йил якунига қадар ер ва мулк солиғидан озод қиламиз. Бу имконият уларга 30 миллиард сўм қўшимча кўмак деганидир. Уларнинг бошқа солиқлардан мавжуд 35 миллиард сўм қарзлари муддатлари жорий йил якунигача узайтирилади, кредитларини қайтариш ҳам кечиктирилади», — деган эди давлат раҳбари.


“У кимга керак ўзи?” – Навальнийнинг шошилинч ҳибсга олиниши Путиннинг хавотирларини фош қилди\n27 май 2022, Тошкент вақти: 07:35\nРоссия - Владимир Путин ва Алексей Навальний - коллаж\nТелеграм каналларидан бирида зинапоя уланган полиция машинаси тасвирланган карикатура эълон қилинди. Бу билан карикатура муаллифи Кремль рақиби Алексей Навальнийнинг Германиядан Россияга қайтгач, самолётнинг ўзидаёқ ҳибсга олинишига шаъма қилганди.\nНавальний бу қадар тезликда ҳибсга олинмаган бўлса-да, жараён деярли шундай эди.\nБир аэропортдан иккинчисига сарсон қилинган Победа авиакомпаниясига қарашли самолётдан тушган Навальний, шу вақтгача бу ерга келган минглаб сайёҳлар каби, автобусда терминалга етиб келди. Уни бу ерда ноодатий тарзда кутиб олишди: Бош қаҳрамон Россия ҳудудига ўтишга улгурмаёқ, паспорт назоратида уни ҳуқуқ‑тартибот ходимлари ҳибсга олди.\nАдвокат, мухолифатчи ва коррупцияга қарши курашчи сифатида танилган Навальний Берлиндан парвоз қилиб, Россияга қош қорайганда етиб келди. У ўтган ўн йил ичида Путиннинг энг кўзга кўринган рақибига айланишга улгурган ва унинг ўзи уйдирилган, деб атаган турли айбловлар билан 2018 йилги президентлик сайловларидан четлатилган эди.\nНавальний журналистлар ҳамроҳлигида учиб келди. 2020 йил 20 августида Томск шаҳрида уни заҳарлашга уринганларидан сўнг даволаниб ватанга қайтиши Россия ижтимоий ҳаётида катта воқеа сифатида кўрилаётганди. Бу воқеани бевосита ёритиш илинжидаги журналистлар аввалдан Навальний учиб келиши кутилган рейсга чипта олиб қўйган эдилар.\nНавальнийнинг қайтишини кўплаб Twitter постларию мемлар ва ижтимоий тармоқлардаги бошқа изоҳлар ҳам таъқиб этди.\nПутин 21 йил муқаддам ҳокимиятга келгач, мамлакатда ОАВ мустақиллиги сезиларли даражада чекланди, телевидение устидан назорат ўрнатилди. Бундай шароитда Навальний ўзининг мухолиф ғояларини тарғиб қилиш учун ижтимоий тармоқлардан усталик билан фойдаланди.\nКремль танқидчилари жиноий айбловлар ва ўн йилдан ортиқ муддатга қамалиб кетиш хавфи борлигига қарамай, ортга қайтишга қарор қилган Навальнийни олқишлашди.\n“Мен Навальнийнинг ота-онасига қўнғироқ қилиб, уларга ажойиб фарзанд – жасур ва номусли инсонни, Россиянинг муносиб фуқаросини тарбиялаганини айтдим”, дейди ўз Twitter саҳифасида 2013-2018 йилларда Екатеринбург шаҳри мэри бўлган мухолифат арбоби Евгений Ройзман. У ўз твитига Навальний ва унинг турмуш ўртоғи Юлиянинг ижтимоий тармоқларда машҳур бўлган суратини ҳам илова қилган.\nНавальнийни жасур арбоб сифатида таърифлаган изоҳлар билан бирга, Путин унинг акси экани айтилган муносабатлар билдирилди. Навальний учиб келган самолёт бошқа аэропортга йўналтирилганлиги, Внуково аэропортидаги мисли кўрилмаган хавфсизлик чоралари ҳамда Навальнийни кутиб олишга чиққан тарафдорлари ҳибсга олинишига қарши норозиликлар янгради.\n“Кремлда таглик (Памперс) қолмаган. Ҳидини ортиқ яшириб бўлмаяпти”, деб ёзади Twitter’да Псков маҳаллий депутатлар кенгашидаги мухолифат аъзоси Лев Шлоссберг.\nЛондондаги Қироллик коллежининг Россия институти раҳбари Сэм Грин Навальний Россияга келишидан олдин ёзишича, “агар расмийларнинг ақли бўлса, бу машмашаларнинг аҳамиятини пасайтириш учун Навальнийни аэропортдан ўз оёғи билан кетишига қўйиб берадилар, ахир уни кейинроқ, бемалол ҳибсга олишлари мумкин‑ку”.\nПутин Навальнийнинг Кремль олдида аҳамиятсизлигини урғулашга ҳаракат қилса ҳам, бундай бўлмади. 2020 йил декабрида ўтган навбатдаги матбуот анжуманида Путин “у кимга керак ўзи” дея давлат Навальнийни заҳарлашга уринганини инкор этган эди.\nПутин Навальний ҳақида аслида тан олганидан ҳам кўпроқ ўйлаётганини унинг ўзи ва матбуот котиби Дмитрий Песков рақибларининг исмини айтишдан астойдил қочаётгани фош қилиб қўяди. Улар Навальнийга нисбатан “блогер” ёки “Берлиндаги бемор” иборасини қўллашган.\nПесков Навальний машмашасини Кремль кузатмаётганига шаъма қилишда давом этмоқда. Навальний Россияга келганидан бироз ўтиб, Дождь интернет телеканали Навальнийнинг ҳибсга олиниши ҳақидаги саволга Песковнинг жавобини келтирди: “Узр, у Германияда ҳибсга олинди, дейсизми? Мен кузатмайман-да, хабарсиз қолибман.”\nГриннинг таъкидлашича, мисли кўрилмаган хавфсизлик чоралари “Кремлнинг Навальний борасидаги хавотирлари унинг омма олдидаги обрўсидан анча кучли” эканидан далолатдир. Бу билан Грин Путинга яқин аёнларнинг порахўрлигини фош этган Навальнийнинг видеоларини миллионлаб россияликлар кўрган бўлса ҳам, халқ уни қанчалик қўллаб-қувватлаши ҳамон ноаниқ эканлигига ишора қилади.\nTwitter’да X Soviet блогини юритаётган Сара Хёрст бу фактни аччиқ бир услубда ёритди. Унинг ёзишича, “сизга Навальний ёқмаслиги мумкин, аммо ундан жозибадорроқ бошқа мухолифат арбобини танлай олмайсиз, чунки уларнинг бари ўлган”.\nБорис Акунин тахаллуси билан детектив асарлар ёзадиган муаллиф ва мухолифатчи Григорий Чхартишвили воқеаларни содда шаклда шундай ифодалайди: «Фикримча, агарда қисқа ва ҳиссиётларга берилмай гапирсак, Алексей Навальний ўзини қурбон қилган ҳолда Путин режимига зарба бермоқда», дейди у Facebook даги постида.\nБлумберг нашри учун ёзадиган рус журналисти ва таҳлилчиси Леонид Бершидскийга кўра, Навальнийнинг қайтиши узоқ давом этадиган саёҳатда ташланган бир одим. «Асосий қурол жасурликдир. Путин енголмайди. Енгилиши кўпроқ вақт олади, холос».


Дональд Трамп Владимир Путин билан учрашуви халқаро муаммоларга ечим топиш учун ёрдам беришини айтди - Халқ сўзи\nДональд Трамп Владимир Путин билан учрашуви халқаро муаммоларга ечим топиш учун ёрдам беришини айтди\n15:49 14 Июнь 2018 Дунё\nАҚШ президенти Россияни “Катта еттилик” сафига қайтиб, мазкур форматни “Катта саккизлик” кўринишига қайта ўзгартириш тарафдори эканлигини билдирди. Дональд Трамп унинг РФ президенти Владимир Путин билан шахсан учрашуви халқаро муаммоларга ечим топиш учун ёрдам беришини таъкидлаган. Бу ҳақда у Fox News телеканалига берган интервьюсида тўхталиб ўтди.\nТрамп Канадада яқинда бўлиб ўтган “Катта еттилик” саммити ҳақида гапирар экан, шундай деди: “Биз вақтимизнинг тахминан 25 фоизини Россияни муҳокама қилишга сарфладик. Мен ўшанда ўзимга ўзим шундай дедим: “Ахир Россия томони шу ерга келганида, яхши бўлмасмиди?”.\nАҚШ раҳбарининг фикрича, агар саммитга Владимир Путин келганда, тушлик пайтида у билан ёнма-ён ўтириб бир столда энг муҳим масалаларни кўриб чиққан бўларди.\n“Ўйлашимча, у билан яхши муносабатда бўлардим, - деди Трамп. – Ёки биз қачондир телефонда гаплашиш тўғри келгандан кўра яхшироқ суҳбат қурган бўлардик”.\nУ Россия ва АҚШ ўртасидаги муносабатлар Американинг олдинги раҳбариятидан фарқли равишда кўпроқ ҳурматга асосланажагига ишонч билдирди.


14:30 / 12.01.2018\nGM Uzbekistan 2017 йилда енгил автомобиллар ишлаб чиқариш ҳажмини 58,1 фоизга оширган.\nДавлат статистика қўмитаси маълумотларига кўра, 2016 йилда компания томонидан 85,67 минг дона енгил автомобиль ишлаб чиқарилганди, ўтган йилда бу кўрсаткич 135 471 донага етган.\nGM Uzbekistan акционерлик жамияти 2017 йилда Nexia ишлаб чиқаришни 7,4 фоизга оширган (34,54 минг), Damas ишлаб чиқариш – 33,8 фоизга (22,49 минг дона), Spark ишлаб чиқариш – 26,1 фоизга (22,36 минг дона) ошган.\nЎтган йилда 19,16 минг дона Gentra ишлаб чиқарилган (2 баравар ўсиш). Бу кўрсаткич қуйидагича давом этади: Cobalt – 18,01 минг дона (4,6 марта), Matiz – 13 минг дона (4,4 марта), Captiva – 4,54 минг дона (2,1 марта), Malibu – 963 дона, Orlando – 388 дона (15,5 фоиз).


Тошкентда руминиялик фоторассом Теодор Раду Пантеанинг кўргазмаси бўлиб ўтмоқда - Фарғона.Ру ахборот агентлиги\n20:05 msk, 12 Июль 2020\n23.09.2006 11:49 msk\n21 сентябрь куни Тошкент Фотография уйида руминиялик таниқли фоторассом Теодор Раду Пантеа шахсий кўргазмасининг тантанали очилиши бўлиб ўтди. Кўргазма экспозициясини ташкил этган унинг қирқ бешта сурати устанинг бадиий услуби ҳақида кенг кўламли тасаввур беради.\nҚайд этиш жоизки, Руминия санъати ўзбек томошабинига яхши таниш эмас. Румин режиссёрлари томонидан суратга олинган ёки румин пьесалари ва сценарийлари асосида қўйилган (“Реванш”, “Номсиз юлдуз”...) каби асарларни кўпчилик унча яхши эслолмаса ҳам керак. Кўргазма очилиши чоғида тошкентлик томошабинлар Пантеа ижоди билан бир йил аввал Учинчи Тошкент Халқаро Фотобиенналесига келган пайтда танишгани маълум бўлди, ўшанда Ўзбекистонга келган фоторассомнинг ўз хизматини ўтаб бўлган паровоз тасвири туширилган “Ишнинг тугаши II” фотосурати тақдим этилган эди.\nТеодор Раду Пантеа жаҳонга танилган фоторассомдир. Унинг кўргазмалари дунёнинг 160 мамлакатида намойиш этилган. Руминиянинг Орадеа шаҳридаги университетнинг Визуал санъат факультети ўқитувчиси бўлган фоторассом EFIAP (Халқаро Фотосанъат федерациясининг хизмат кўрсатган рассоми) унвони соҳиби бўлиб ҳам ҳисобланади.\nБундан ташқари, Пантеа бир қатор халқаро фотосурат ассоциациялари аъзоси, кўплаб халқаро мукофотлар совриндори ва FIAP бронза нишони соҳиби бўлиб ҳисобланади, мазкур нишон унга III Одесса фотосалонида “Йўқликка тикилган нигоҳ” (бу иш Тошкентдаги экспозициядан ҳам ўрин олган) иши учун топширилганди.\nКўргазмада уч мавзу ёки сериядаги фотосуратлар ёрқинроқ ифодаланган: сюрреалистик муҳитга жо қилинган яланғоч аёллар, эски паровозлар уюми ва табиат манзаралари. Баъзан бу мавзулар кесишиб кетган. Пантеа асарларининг кўпчилиги оқ-қора тасвирдаги ишлар ёки эски фотосуратдай кўринадиган, “сепия” эффектидан фойдаланиб ишланган фотосуратлардир.\nЯланғоч моделлар билан олинган барча фотосуратлар ясама бўлиб, бу сюрреалистик эффектни кучайтиради.\nРассом “ўз” аёлларини нореал ҳолатга жо қилиб тасвирлашга уринади ва умуман олганда, табиат манзараларидан фарқли ўлароқ у бунинг уддасидан чиқолган. Табиат манзаралари тасвирланган фотосуратларда тасвир объектлари унча қизиқиш уйғотмайди ёки рассом томонидан бошқа ракурсда кўрсатилади. Балки рангли бўлганида денгиз ёки қоялар жозиброқ ва чиройлироқ кўринган бўларди, аммо оқ-қора тасвирда улар кулранг ва таниш қийин бўлган ҳолда акс этади. Қайд этиш жоизки, бундай объектларни суратга олишда Пантеа Александр Раевский, Владимир Жирнов ва Эрнест Қуртвелиев каби ўзбекистонлик фоторассомлардан анча ортда қолади.\nТеодор Раду Пантеанинг шахсий кўргазмаси 2006 йилнинг 10 октябригача давом этади.


Жаҳон айвонида 16 October 2018 18:21 166\nРоссияда учинчи энг машҳур “YоuTobe” канали – бу 478 миллионлик ишониб бўлмайдиган 478 миллиолик интервю билан ва 2,7 миллион обуначилари билан Дмитрийнинг қурол ва портловчи воситалар ҳақидаги каналидир. (Унинг сони кундан-кунга ортиб бораяпти).\nҲиндистонда Интернетдан фойдаланиш мобиль телефон орқали амалга оширилмоқда. Ҳиндистонда 700 мингта мобил алоқа обуначилар бор, бу ҳар куни 200.000 алоқа абонентлари қўшилаётгани билан баҳоланмоқда.\nШунингдек, “Qzone” – Хитойда 530 миллиондан ортиқ фойдаланувчилар билан энг машҳур бўлган ижтимоий тармоқ саналади. Хитойнинг РенРенида эса 130 миллион фойдаланувчиси бор, уларнинг 74 фоизи 30 ёшгача бўлган аҳоли.\n“Pinterest” ижтимоий тармоғи дунёдаги энг юқори ўсиш суръати бўйича АҚШда 4377% дан кўпроқ ўсишга эришган.\nGoogle+ айниқса Жанубий Америкада машҳур. Бразилия эса дунёдаги энг кўп Google+ фойдаланувчилар сони бўйича учинчи ўринда туради.\nЯпония - Fасеbооk`дан кўра “Тwitter” кўпроқ машҳур бўлган ягона мамлакат.\n"V Kontakte" Россиядаги энг йирик ижтимоий тармоқ бўлиб, 110 миллион фойдаланувчилари бор(асосан, ёшлар). Кунига 33мл.дан кўп одам ташриф буюради. “Fасеbоок” эса ҳали ҳам ўсишда давом этмоқда.\n“Оrkut” ижтимоий тармоғи ушбу йил Бразилияда “Fасеbоок” томонидан йиқилди. Лекин у ҳалигача йилига 5% ўсиб бормоқда, Orkut фойдаланувчиларининг 87% (Fасеbоокда саҳифаси бўлишига қарамасдан) ўз профилларини сақлаб қолишмоқда.\nШвеция 2012 йилда “World Wide Web Foundation” глобал веб-индексини тўлдириб, дунёдаги энг кўп у билан боғланган мамлакатдир.\nҲиндистон, ушбу сайтни ишлатиб, 10,6 миллион киши билан Линкдан фойдаланишда Буюк Британиядан орқада.\nЯпонияда интернет фойдаланувчилари бошқа мамлакатлардаги фойдаланувчиларга нисбатан кунига 2,9 соатдан кўпроқ вақт сарфлашади. Япониянинг “Мixi” тармоғи 21 млн. дона рўйхатдан ўтган фойдаланувчилари бор. Ва Мixiнинг (15 млн. фаол фойдаланувчилари) Fасеbоокдаги (10 млн. фаол фойдаланувчилар)га қараганда кўпроқ машҳурдир.\nНорвегия брендлари Fасеbоокда сўраган саволларга 87% жавоб беради (Буюк Британияда 45% нисбатда).\nРоссияда 40 миллион блог мавжуд бўлиб, халқнинг ўз-ўзини нашр қилиш одати табиий равишда кенгайиб боради (ҳатто ўзини ўзи нашр этиш маданияти - "Samizdat" - бу блог технологиясидан олдинроқ ҳам бор эди). 2000-йилларда ССР вақтида пайдо бўлган.\nҲиндистон, 2015-йилда дунёдаги энг катта Fасеbоок бозорига айланди.


Машариповнинг ўрнини Турғунбоев эгаллай оладими? Азиз саволга жавоб берди!\n19 март, 2021, 00:51\nТеглар:ФК Пахтакор | ФК АГМК | Суперлига\nАйниқса, биринчи таймда улар бизга муносиб қаршилик кўрсатишди.\nТошкентнинг «Пахтакор» жамоаси меҳмонда АГМК устидан ишончли (0:3) ҳисобида ғалаба қозонганидан хабарингиз бор. Ҳакамнинг финал ҳуштаги чалингач, ўйиндаги биринчи голни киритган Азиз Турғунбоевни суҳбатга тортдик.\n- Бугунги ўйин ҳақидаги фикрларингиз билан ўртоқлашсангиз?!\n- Ўйин «жанговар» руҳда ўтди. Яхши тайёргарлик кўрган эдик. Шу боис, ғалаба биз томонда бўлди, деб ўйлайман. Тан олиш лозим, АГМК ажойиб футбол намойиш этди. Айниқса, биринчи таймда улар бизга муносиб қаршилик кўрсатишди. Улардан бир нечта қулай имкониятлар бўлди. Уларга омад келмади, десам адашмаган бўламан. Биз ўз имкониятларимиздан фойдаланганимиз учун ҳам бугун ғалабага эришдик.\n- Машарипов жамоани тарк этгач, унинг позициясида сизни кўряпмиз., Жалолиддиннинг ўрнини босишингиз керак. Айтингчи, бу ишни уддалай оласизми?\n- Ҳамманинг ўз ўйин услуби бор, деб ҳисоблайман. Мен «Пахтакор»га ёрдам бериш учун жамоага келдим. Мақсадим клубнинг ютуқларига ҳисса қўшиш. Менда кутилаётган футболни намойиш этишга ҳаракат қиламан.\n- Жамоанинг Осиё чемпионлар лигасидаги имкониятларини қандай баҳолайсиз?\n- Олдиндан ҳеч нарса демоқчи эмасман. Ҳаммасини вақт кўрсатади. Жамоа муҳим мусобақа олдидан ўз спорт формасини оптимал ҳолатга олиб келиш учун ҳаракат қилмоқда. Шундай бўлсада, олдиндан бирор нарса дейиш ноўрин.


Қуръони Карим маънолари таржималари\nЮртимизда инқилобдан олдин Қуръони Карим маъноларининг форсча, туркча ва татарча таржималари кенг тарқалган. Қуръонни илк бор татар тилига таниқли дин ислоҳотчиси Абдуносир Қурсавий (1776–1812) таржима қилган, буларнинг бир неча вариантлари ҳозирда Қозон кутубхоналарида сақланмоқда. Кейинроқ Китобнинг нисбатан тўла таржимасини татар тарихчиси ва уламоси Ҳусайн Амирхонов (1814–1893) амалга оширди. 1910–1911 йилларда Қозонда татар уламоси ва шоири Муҳаммад Содиқ Имонқулининг (1870–1932) икки жилдли «Тасҳилил-баён фит-тафсирул-Қуръан» (Қуръон тафсирини осонлаштириб тушунтириш) китоби нашр этилди. Йигирманчи аср бошларида шайхулислом Ҳамидийнинг «Ал-Итқон фит-таржиматул-Қуръан» (Қозон, 1907 йил), Нўъмонийнинг икки жилдли «Коръэн тафсире» китоблари ҳам нашр этилди, «Ал-Итқон» Қозондан ташқари Қатар, Япония ва Туркияда ҳам чоп этилган.\nҚуръони Карим маъноларининг илк туркий (эски ўзбек тилидаги) таржимаси 1956 йилда Саудия Арабистонидаги ватандошимиз Олтинхон тўра томонидан, замонавий ўзбек тилидаги биринчи таржимаси 1991 йили (ҳижрий 1412) ўзбек уламоси Алоуддин Мансур томонидан амалга оширилди. Бу таржима Ўзбекистон маънавий-маърифий ҳаётида катта воқеа бўлди. Аввал «Шарқ юлдузи» журналининг 1992–1993 йилги сонларида, кейинчалик «Чўлпон» ва Ғафур Ғулом нашриётларида миллионлаб нусхада чиқди.\nКейинроқ нашрдан чиққан шайх Муҳаммад Содиқ Муҳаммад Юсуфнинг «Ҳилол» тафсири ва алоҳида маънолар таржимаси юртдошларимизга Қуръони Каримни она тилларида етказишда улкан воқеа бўлди. Тафсир ва маънолар таржимаси шундан кейин ҳам бир неча бор қайта-қайта нашрдан чиқарилди ва ҳамон мусулмонларнинг бу асарларга эҳтиёжлари сусаймаётир.\nКейинчалик шайх Абдулазиз Мансурнинг «Қуръони Карим маъноларининг таржима ва тафсири» ҳам нашр этилди. Булардан ташқари, домла Мавлавий Ҳиндистоний, Маҳбубий-Марғилоний, Шамсиддин Бобохонов, Исматулла Абдуллаев ва бошқаларнинг бу соҳадаги уринишлари маҳсули ҳам ўқувчиларга етиб борди.